Nikolić se „uči za predsednika“ | Politika | DW | 11.06.2012\nTomislav Nikolić koji će danas (11.6.) i zvanično biti inaugurisan, nakon pobede na predsedničkim izborima načinio je čitav niz političkih gafova. Da li je to danak neiskustvu u visokoj politici?\nPrvi koraci novog predsednika Srbije Tomislava Nikolića izazvali su dosta pažnje domaće i inostrane javnosti, ali i čitav niz negodovanja zbog formulacije pojedinih izjava. Izjave Tomislava Nikolića o Srebrenici i Vukovaru izazvale su dosta negativnih reakcija u svetu i u regionu, i bar trenutno su za nijansu pokvarile regionalne odnose. Pojedini komentatori kao jedan od gafova navode i Nikolićevu posetu Rusiji, koja se navodi kao nezvanična, ali se svejedno ocenjuje da to nije trebalo da bude prva inostrana poseta izabranog predsednika.\nPolitičar ili predsednik države?\nGlavni tužilac Haškog tribunala Serž Bramerc prilikom posete Srebrenici 2010.\nCvijetin Milivojević, direktor PR agencija Pragma, kaže za DW da je još rano za merenje učinka Tomislava Nikolića kao novog predsednika Srbije:\n„Dakle, primećuje se da je tu bilo izvesnih iskakanja iz diplomatskih šablona u proteklih desetak dana otkako se Nikolić zapravo uselio u Predsedništvo Srbije. Ali, trebalo bi imati u vidu da on zaista nema formiran ni svoj kabinet, i da je tu najverovatnije reč o nekoj inerciji. Tu ja izjave Tomislava Nikolića vidim više kao izjave političara, ali ne još i kao izjave predsednika države“.\nNikolićeva izjava o Vukovaru, koju je SNS kasnije demantovao, izazvala osudu u Hrvatskoj\nDosadašnji učinak Tomislava Nikolića je negativan, bar sudeći po onome što su njegove izjave izazvale, ocenjuje za DW Boško Jakšić, spoljnopolitički komentator lista Politika. Ako bismo se fokusirali samo na unutrašnju politiku, mislim da je pozitivno njegovo obećanje da će od budućeg premijera tražiti da preuzme inicijativu za nastavak pregovora sa Prištinom, i da će se i on sam zalagati za tu inicijativu:\n„Mislim da ta najava ili obećanje imaju veliki značaj. Jer, to znači da spremnost za pregovore postoji, i da se ti pregovori dižu na jedan mnogo viši i ozbiljniji nivo, što bi trebalo da omogući da se dođe i do nekakvog rešenja“.\nUči se za predsednika\nVećinu gafova Nikolić je načinio na spoljnopolitičkom planu, smatra Jakšić. Mislim da će ga to ozbiljno opomenuti, i naterati da mnogo češće konsultuje svoje spoljnopolitičke savetnike. Naš je problem što imamo ljude koji taj posao uče na vrlo odgovornim mestima, kaže Jakšić:\n„Recimo, izbegavanje da se pomene reč genocid je jedno populističko tiltovanje onom delu javnosti koja još nije spremna da se suoči sa prošlošću. A upravo je to suočavanje sa prošlošću nešto ćemo videti kako funkcioniše i na mestu predsednika države. I to su svi ti testovi kojima će Tomislav Nikolić biti izložen najmanje narednih šest meseci, od Brisela do regiona“.\nCvijetin Milivojević takođe ocenjuje da Tomislav Nikolić tek uči šta je diplomatija i diplomatsko ponašanje. Iako je najviše negativnih rekacija za sada stizalo iz regiona, Milivojević ipak smatra da se regionalna politika Tomislava Nikolića neće mnogo razlikovati od politike koju je vodio Boris Tadić:\nNikolić i Putin, 26. maja u Moskvi\n„Mislim da ta politika, barem onako kako su obećali Tomislav Nikolić i njegova stranka, u principu jeste politika priznavanja teritorijalnog integriteta susednih država. Ono što je novo u toj politici, i što je verovatno i iznerviralo zvanični Zagreb, jeste direktno insistiranje na tome da Hrvatska mora da reši pitanje prognanih i izbeglih lica, odnosno svojih bivših ili sadašnjih državljana srpske nacionalnosti. I to jeste jedna novost u odnosu na politiku Borisa Tadića, koji jeste na neki način prećutno, bar onako koliko je nama u javnosti bilo vidljivo, prelazio preko nekih problema“.\nU nastavku predsedničkog mandata Tomislava Nikolića možemo očekivati da će on maksimalno koristiti svoja ustavna ovlašćenja, i da neće biti „engleska kraljica“, kaže Milivojević. U slučaju kohabitacije sa eventualnom vladom Borisa Tadića, tu će svakako biti ozbiljne obostrane kontrole, ističe Milivojević.\nKljučne reči nikolić, vukovar, srebrenica\nTrajni link https://p.dw.com/p/15BqA


Grad Zrenjanin - Veliki pehar Novosadskog sajma stigao u Zrenjanin\nPočetna / Veliki pehar Novosadskog sajma stigao u Zrenjanin /\nVeliki pehar Novosadskog sajma stigao u Zrenjanin\nSinoć je u Kongresnom centru "Master" Novosadskog sajma održano "Veče šampiona", u okviru 51. Međunarodnog sajma lova, ribolova, sporta i turizma " Lorist". Na dodeli nagrada prisustvovao je veliki broj predstavnika Pokrajinske Vlade, institucija, kao i inostranih i domaćih predstavnika sektora za turizam i privredu, ali i gradova i opština iz cele Srbije koji su prepoznali turizam kao osnovu razvoje svoje sredine.\nZrenjanin je i ove godine lider u organizaciji manifestacija, pa je tako veliki pehar Novosadskog sajma uručen gradonačelniku Zrenjanina Čedomiru Janjiću, a grad Zrenjanin nagrađen je za visok kvalitet u organizaciji manifestacija.\nGradonačelnik je ovom prilikom istakao da je nagradi predhodilo puno truda i rada, ali da je ovo priznanje i obaveza da se kvalitet i kontinuitet nastavi i u godinama i organizaciji manifestacija koje tek slede, i dodao:\nVeliki trud ulažemo da Zrenjanin promovišemo kao dobro mesto za investiranje, ali svakako turizam prepoznajemo kao veliki resurs na čijem daljem razvoju ćemo tek raditi. Potvrđeno je i večeras ovim priznanjima da dobro organizujemo manifestacije, na čelu sa brendom našeg grada, "Danima piva" na koje smo ponosni, a koji su 33. put oborili rekord posete sa pola miliona posetilaca za sedam dana trajanja. Ovaj podatak dovoljno govori o značaju manifestacije i njenoj popularnosti ne samo u Zrenjaninu, već i širom naše zemlje. Želim da naglasim da je velika čast što je Novosadski sajam prepoznao visok kvalitet naših manifestacija u odnosu na druge koje se organizuju u Srbiji, rekao je Janjić obraćajući se medijima.\nNagradu na “Večeri šampiona” pored grada Zrenjanina nagrađena je i Turistička organizacija grada Zrenjanina za doprinos razvoja turizma grada Zrenjanina, a nagradu je primio direktor Zoran Ljubotina.\nDirektor Turističke organizacije Zoran Ljubotina rekao je da je ova nagrada izuzetan podstrek za sve nas u turizmu. Naš grad ima brojne kvalitete kojim bi privukao veliki broj posetilaca i za jedan dobar prosperitet u turizmu..\nInače, Lorist je već više od pola veka mesto gde se promovišu bogati potencijali Vojvodine u oblasti lova, ribolova i turizma. Ove godone na sajmu nastupa 450 domaćih i inostranih izlagača iz 20 zemalja, a Lorist je za posetioce otvoren do nedelje, 7. oktobra.


21 april 2016\tNaslovna\n17 oktobar 2016\tSpecijali BM\n15 novembar 2016\tBečej\nDnevni boravak za decu sa telesnim invaliditetom i poteškoćama u učenju učestvovaće u aktivnostima u okviru Nedelje tolerancije (od 14. do 18. novembra), te će 17. novembra u 10 sati organizovati „Zonu tolerancije“ kada će decu u dnevnom boravku posetiti njihovi drugari iz dečjeg vrtića „Labud Pejović“, a planirane su radionice, druženje i učenje o prihvatanju različitosti i toleranciji.\n07 jul 2017\tKaleidoskop\nDnevni boravak za decu: Besplatno logoped\nU Dnevnom boravku za decu sa smetnjama u razvoju i invaliditetom pre kraja prethodne školske godine počela je da radi logopedica i ta usluga će biti na raspolaganju korisnicima dnevnog boravka, ali i drugim osobama kojima je to neophodno i tokom ove godine.\n19 septembar 2017\tBečej\nPriredba dece i mladih iz Dnevnog boravka u Gradskom pozorištu: „Ispod nevidljivog kišobrana“\nDnevni boravak za decu sa smetnjama u razvoju i invaliditetom Centra za socijalni rad u sredu će priredbom u Gradskom pozorištu, s početkom u 18 časova, obeležiti godinu dana rada.\nDnevni boravak za decu sa smetnjama u razvoju Centra za socijalni rad 21. septembra je priredbom „Ispod nevidljivog kišobrana“ u Gradskom pozorištu obeležio godinu dana rada.\nKorisnicima Dnevnog boravka za decu i mlade sa smetnjama u razvoju Centra za socijalni rad je za Svetski dan borbe protiv side, koji se obeležava 1. decembra, održano predavanje o toleranciji, o AIDS-u i o podršci HIV pozitivnim osobama, tim pre što u Bečeju ne postoji sistem podrške, ali nema ni podataka o broju eventualno zaraženih.


Branik iz Štubika doveo četiri fudbalera iz BSK-a - East Side portal\nBranik iz Štubika doveo četiri fudbalera iz BSK-a\nObjavljeno: 17. avgust 2016.\nDok nekome ne smrkne, drugom ne svane! Stara narodna poslovica dobila je pravi epilog u Okružnoj ligi Bor.\nFudbaleri BSK-a iz Bukovča “rasipaju” se na sve strane i pronalaze svoje nove angažmane. Nezadovoljni napuštaju tim koji je bio veoma konkurentan prethodne sezone. Poslednji u nizu odlazaka je u vidu “četverca” bukovčanskih “plavo-belih” i odlazak u redove rivala iz Štubika. Kako saznaje ES portal, Branik će dočekati prvenstvo jači za doskorašnje fudbalere BSK-a, za iskusne Pismigića, Veljkovića i povratnika Stankovića. Osim ovih iskusnijih fudbalera Branikovu opremu zadužiće i mlađani spoljni igrač Đurić, koji je takođe napustio redove BSK-a.\nOvim pojačanjima Branik izrasta u veoma ozbiljan i konkurentan tim predstojeće sezone Okružne lige Bor. Pojačanja na raznim pozicijama pokazuje da je uprava kluba iz Štubika pokazala interesovanje da ove sezone napravi korak više i pokuša da bude u gornjem delu tabele.\nŠto se BSK-a tiče, postoji velika neizvesnost šta će se dogoditi sa ovim timom, s obzirom da je klub napustio veliki broj fudbalera. Da li će BSK uspeti da izađe iz ovog haotičnog stanja i problema u kojem se nalazi, zavisiće isključivo od uprave koja ima kratak rok za prijavu novih fudbalera. U suprotnom, moguća je repriza od pre nekoliko sezona kada je BSK prestao sa takmičenjem.\nsport\tNegotin\tfudbal\tBorska okružna liga\tFK Branik Štubik\n07 # Laki 17-08-2016 15:53\nTo je ta sposobna uprava Bsk-a,kada se treba obecavati a kada dodje vreme da se obecanja ispune oni ugase klub,vec vidjen scenario pre par godina.a vi urednici es portala,mogli bi ste da objavite ponovo vest sa kraja prosle sezone kada ste pisali da je sloga treca a bsk cetvrti pa da se ljudi podsete kakve su komentare pisali "vodje" bsk-a,cisto da ljudi vide sta su pisali a dokle su sada doveli taj klub.


Ovaj sajt koristi kolačiće kako bi vam obezbedili unapređeno korisničko iskustvo. Kolačići koji će biti prikupljeni neće biti korišćeni ni u kakve druge svrhe osim onih opisanih u našim pravilima. Ako nastavite sa pregledanjem ovog sajta, slažete se sa našom primenom kolačića. Za više informacija, Pogledajte našu Politiku o zaštiti privatnosti i kolačićima.\nPromenite podešavanja za kolačiće\nLG AI ThinQ prednosti tehnologije\nLG NatureFRESH tehnologija\nUštede energije i bolje performanse, detalji!


Beta 22. avgusta 2019. 21:15\nNarodna stranka od vlasti Hrvatske zahteva da hitno otkriju i kazne napadače koji su tukli Srbe u Uzdolju kod Knina, a od Ambasade Srbije u Zagrebu da hitno reaguje.\nGoste koji su TV prenos utakmice Jang bojs-Zvezda gledali u kafeu u selu Uzdolju kod Knina, u sredu uveče je napalo 15 maskiranih osoba. Medju napadnutim je bilo i žena i dece, javili su hrvatski mediji, a petoro povredjenih je u bolnici u Kninu.\n„Prebijanje Srba, medju kojima je bilo i dece, dok su u kafeu gledali fudbalsku utakmicu Crvene zvezde, jasno pokazuje svu težinu položaja Srba u toj državi, koja slavi Oluju, vojno-političku akciju tokom koje je izvršeno etničko čišćenje Srba“, piše u saopštenju te stranke.\nNarodna stranka je ocenila da je napad „rezultat opšte klime“ u Hrvatskoj, gde „najagresivniju mržnju prema Srbima iskazuju ljudi rodjeni posle rata, što najbolje govori u kakvoj su opštoj klimi odrastali“.\n„Vlast u Beogradu konačno mora da počne da pažljivo i uporno radi na normalizaciji odnosa u regionu, kao i na zaštiti svih gradjana Srbije i pripadnika našeg naroda u regionu, umesto što se lažno junači preko televizija i naslovnih strana tabloida koje kontroliše“, ocenila je Narodna stranka.


Ponovo radi norveska fabrika tecnog prirodnog gasa\nTanjug 2. juna 2022. 14:00\nOSLO – Proizvodnja tečnog prirodnog gasa (TPG) u norveškoj fabrici Hamerfest ponovo je pokrenuta posle skoro dve godine od požara koji je uništio taj pogon, što će povećati izvoz gasa iz zemlje, saopštila je danas norveška energetska kompanija Ekvinor.\nIz kompanije su rekli prošle nedelje Rojtersu da su u fabrici završeni radovi popravke i da se spremaju za ponovno pokrentanje proizvodnje.\nOvaj pogon je bio van funkcije od kraja septembra 2020. godine, a ponovno pokretanje je nekoliko puta odlagano zbog prolongiranja obnove fabrike.\n„Puštanje fabrike u rad je od velikog značaja u vreme u kojem su predvidljive i pouzdane isporuke od krucijalne važnosti za mnoge zemlje i kupce“, izjavila je izvršna direktorka Ekvinora Irene Rumelhoff, prenosi Rojters.\nPonovno pokretanje proizvodnje je dobrodošla vest za tržište gasa na kojem se kupci bore da nađu alternative za ruske isporuke usled neizvesnosti oko snabdevanja izazvanih ratom u Ukrajini, pri čemu Norveška nastoji da učvrsti svoju poziciju pouzdanog snabdevača energijom.\nOva jedina velika fabrika za TPG u Evropi nalazi se na ostrvu Melkoeja nedaleko od arktičkog grada Hamerfesta, i može da preradi 18,4 miliona kubnih metara gasa dnevno kada je potpuno operativna, što je nešto više od 5,0 posto norveških izvoznih kapaciteta.\nTečni prirodni gas se proizvodi hlađenjem gasa do temperatura koje ga pretvaraju u tečnost, što omogućava transport velikih količina brodom. Obično je potrebno četiri do pet dana da se fabrički rezervoari napune TPG-om pre utovara na brod.\n„To znači da će u punoj proizvodnji, otprilike svakih pet dana po jedan brod sa TPG-om isplovljavati iz Melkoeje“, naveli su iz Ekvinora.\nNa Melkoeju se gas doprema sa priobalnog gasnog polja Snoehvit, udaljenog od ovog ostrva oko 160 km u Barancovom moru.\nU saopštenju Ekvinora se ističe da je više od 22.000 komponenti prošlo proveru od požara i da je zamenjeno 180 km električnih kablova.\nKaladont na treću reč\nMuzika za nas


Od Urugvaja do Rusije (Od Urugvaja do Rusije) - Serije - mojtv.net\ndokumentarna serija u susret najvažnijem sportskom događaju\nOd Urugvaja do Rusije\nOvaj serijal priča priču o svim Mundijalima na kojima je učestvovala reprezentacija nekada Kraljevine Jugoslavije, pa SFR Jugoslavije, SR Jugoslavije, Srbije i Crne Gore i konačno Srbije. U serijalu se pojavljuju najznačajniji akteri 11 Svetskih prvenstva, najveće legende jugoslovenskog, ali i svetskog fudbala.\nKroz 11 epizoda gledaoci će videti i čuti više od 70 aktera Mundijala, koji bez obzira na vreme kojem pripadajaju, simptomatično govore o istim stvarima – dobro odrađenim kvalifikacijama, euforiji, prevelikim očekivanjima, raspadu sistema na Svetskom prvenstvu, povratku kući i razočaranju... Serijal obiluje arhivskim snimcima i arhivskim intervjuima sa, u međuvremenu, preminulim fudbalskim legendama. Zahvaljujći ovom serijalu ponovo ćemo videti i čuti Stjepana Bobeka, Miljana Miljanića, Slobodana Santrača, te Srđana Mrkušića, Batu Ognjanova, Vladimira Bearu... O Svetskom prvenstvu govori i Dragan Džajić, Dragoslav Šekularac, Dejan Savićević, Dragan Stojković Piksi, Predrag Mijatović, Vladimir Petrović Pižon, Robert Prosinečki, Ivica Šurjak, Dejan Stanković, Tomislav Ivković, Zlatko Vujović, Srećko Katanec, Savo Milošević, Branko Oblak, Perica Radenković, Mladen Krstajić, Fahrudin Jusufi, Ilija Petković, i mnogi drugi. Legende ovdašnjeg fudbala otvorili su stare fudbalske rane. Deju i danas “boli“ Ivica Osim, Mijat prečku naziva traumom, a starije generacije bez ustezanja govore o nikada isplaćenim premijama, igrama Saveza i našem mentalitetu kao najvećem neprijatelju.


On je gostujući na TV Pink istakao da je Beograd najveće žarište i da više od 80 odsto zaraženih od kovida-19 je iz Beograda, te da upravo zato Vlada Srbije i Gradski štab za vanredne situacije donose posebne mere koje se tiču samo Beograda.\n– Beograd je jedini grad čije bašte kafića u vanrednoj situaciji mogu da rade do 23 sata, a to je zato što u Beogradu živi dva miliona ljudi i smatrali smo da treba da omogućimo ljudima, uz poštovanje distance i drugih epidemioloških mera, da mogu da sede na otvorenom. U Beogradu u sektoru pripreme hrane i usluga radi skoro 30.000 ljudi, u klabingu oko 15.000, ako dodamo one koji rade po ugovoru o delu i one koji žive od toga, imamo između 50.000 i 70.000 ljudi koji direktno zavise od rada ovih objekata. To su ljudi koji od toga hrane svoje porodice i zato smo uradili maksimum da omogućimo da bašte rade do 23 sata. Nadam se da smo uspeli da nađemo meru između toga da rade ugostiteljski objekti i ujedno da se zaštite građani i njihovo zdravlje – naglasio je Vesić.\nOn je podsetio da su prošle nedelje donete mere koje se odnose na javni prevoz – i uvedena je mera obaveznog nošenja maski u javnom prevozu, kao i u svim zatvorenim prostorima.\n– Juče je Republički krizni štab, a potom i Gradski štab doneo mere koje se odnose na radno vreme objekata na teritoriji grada. Sve radnje, tržni centri, prodavnice, restorani rade do 21 sat, s tim što u tim zatvorenim objektima mogu da prime jedno lice na četiri kvadratna metra. To znači da ako objekat ima sto kvadrata, u njemu može da bude najviše 25 lica. Ostaje obavezno nošenje maski i tako ćemo funkcionisati naredne dve nedelje – precizirao je Vesić i dodao da se nada da će za dve nedelje situacija biti mnogo bolja, te da će mere moći postepeno da se ukidaju.


Najjači odgovor protiv virusa: Kombinacija „Sputnjika Ve“ i „Astra Zeneke“ - Sputnjik Srbija\n11:59 25.01.2021 (osveženo 12:17 25.01.2021) Preuzmite kraći link\nIspitivanje kombinovane vakcine „Sputnjik Ve“ (Sputnik V) i kompanije „Astra Zeneka“ uskoro treba da počne i očekuje se da će ta kombinacija dovesti do efikasnije i duže zaštite ljudi od virusa korona. Kombinovana vakcina sastoji se od jedne doze vakcine „Astra Zeneka“ i druge doze koja sadrži komponente vakcine „Sputnjik Ve“.\nFunkcionisanje tog hibridnog mehanizma čiji se rezultati s nestrpljenjem očekuje objašnjen je na portalu „Konverzejšn“, dok je zvanični nalog „Sputnjik Ve“ na Tviteru podelio tekst.\nKada je krajem 2020. objavljena efikasnost vakcine protiv kovida 19 kompanije „Astra Zeneka“, došlo je do određene zabune. Ukupna efikasnost vakcine u zaustavljanju razvijanja simptoma virusa korona kod ljudi, dve nedelje nakon primanja druge doze, bila je 70 odsto. Međutim, to nije bila kompletna slika.\nIspostavilo se da je ovaj broj zasnovan na proseku rezultata dve grupe. U jednoj grupi, kojoj su date dve pune doze, vakcina je bila 62 odsto efikasna u zaustavljanju razvijanja simptoma korone. Međutim, u drugoj grupi, greškom u doziranju, dobrovoljci su dobili najpre polovinu doze a potom punu dozu. U drugoj grupi se ispostavilo da je vakcina efikasna 90 odsto. Ovo je bilo intrigantno. Zašto bi davanje manje doze vakcine dovelo do efikasnijeg imunološkog odgovora? Odgovor na ovo možda leži u dizajnu vakcine i mogao bi da znači da postoje načini da se ova vakcina, ali i druge, učine efikasnijim.\nKako deluje vakcina „Astra Zeneke“\nVakcine funkcionišu tako što izlažu imunološki sistem delovima ili antigenima patogena koji uzrokuju bolesti, poput bakterija ili virusa. Tada imuni sistem pokreće odgovor. Imunološke ćelije zvane B ćelije stvaraju antitela za uništavanje patogena. Ponekad se u akciju mogu pozvati i T ćelije koje eliminišu sopstvene ćelije zaražene patogenom\nPojedine B i T ćelije „zapamte“ antigene i ako u budućnosti osoba bude izložena patogenu, ove dugotrajne memorijske ćelije mogu brzo da narede da se stvori više antitela za uništavanje patogena i napadanje zaraženih ćelija.\nU stvari, princip vakcinacije je „oponašanje“ infekcije, ali na kontrolisan način, tako da se stvara imunitet bez izazivanja bolesti. Posle nekoliko nedelja, nakon što se generišu T i B ćelije, vakcinisana osoba će biti zaštićena. Za određene vakcine ovo zahteva dve doze, jer kod nekih ljudi prva doza sama po sebi neće stvoriti potpuni imunitet. Pojačana doza osigurava da što veći broj ljudi stekne zaštitu.\nU slučaju vakcina protiv korona virusa, koriste se brojne metode za predstavljanje antigena virusa imunom sistemu. Neke, poput kineskih vakcina Sinofarm i Sinovak, jednostavno predstavljaju telu celu, neaktivnu verziju korona virusa. Druge, umesto toga, daju instrukcije ćelijama vakcinisane osobe da proizvedu određeni deo korona virusa: protein S na njegovoj spoljnoj površini, što je posebno prepoznatljiv antigen.\nOve vakcine to rade isporukom dela genetskog koda korona virusa koji kodira protein S u ćelije tela, koje zatim čitaju kod i započinju proizvodnju proteina. Neke, poput vakcina kompanija Fajzer/Biontek i Moderna, isporučuju kod u obliku mRNA. Druge kompanije koriste bezopasni virus da bi uneli genetski kod unutar ćelija; oksfordska ( „Astra Zeneka“) vakcina koristi adenovirus šimpanze, genetski izmenjen tako da nije u mogućnosti da se reprodukuje, nazvan ChAdOx1. Te vakcine poznate su kao virusne vektorske vakcine.\nKako komponente vakcine mogu uticati na efikasnost\nJoš uvek nije poznato zašto je smanjenje doze oksfordske vakcine pokazalo bolju efikasnost u ispitivanjima, ali odgovor bi mogao da bude – virusni vektor.\nKada se čoveku da vakcina protiv virusnih vektora, kao i generisanje imunog odgovora na S protein korona virusa, imunološki sistem će takođe odgovoriti na sam virusni vektor. Ovaj imunološki odgovor može da uništi deo druge doze koja se dobija kasnije i to je prepoznato kao problem.\nMeđutim, smanjena prva doza možda neće dozvoliti razvijanje jakog imunološkog odgovora protiv virusnih vektora, što bi moglo da dovede do neoštećivanje druge, pune doze i poveća sveukupnu efikasnost. Ako se ispostavi da je to tačno, ubuduće će biti potrebno da se uspostavi optimalni režim doziranja za stvaranje najjačeg imunološkog odgovora.\nRuska vakcina Sputnik Ve prepoznaje da bi imunitet na virusni vektor mogao da predstavlja problem, ali ima drugačije rešenje. U dve doze vakcine koriste se dva različita humana adenovirusa - Ad26 i Ad5 (od 50 koji utiču na ljude).\nOva heterologna (ili hibridna) vakcina, sa različitim vektorima u obe doze ima manju verovatnoću da prva doza generiše imuni odgovor na virusni vektor koji zatim ometa drugu dozu. Stoga je manja verovatnoća da će vakcina imati smanjenu efikasnost.\n„Gamaleja“ centar, laboratorija koja je napravila Sputnik Ve vakcinu, saopštila je da je efikasnost vakcine nakon dve doze veća od 90 odsto. Ovo je navelo kompaniju „Astra Zeneka“ da testira novi sistem hibridnih vakcina, koji sadrži jednu dozu vakcine te kompanije i drugu dozu sa Ad26-vektorom Sputnik Ve vakcine, kako bi utvrdili da li ovo čini vakcinu efikasnijom.\nIspitivanja kombinovane vakcine „Sputnjik Ve“ i kompanije „Astra Zeneka“ uskoro bi moglo da počne u Azerbejdžanu i Saudijskoj Arabiji, najavio je pre nekoliko dana generalni direktor Ruskog fonda za direktne investicije Kiril Dmitrijev.\nvirus korona, vakcine, Sputnjik V, vakcina


Općina Velika Kladuša finansira 20 projektnih ideja Udruženja građana i Nevladinih organizacija - Općina Velika Kladuša\nPotpisani ugovori sa Udruženjima građana: Općina Velika Kladuša odobrene projekte finansira sredstvima i do 5 000 KM.\nOpćina Velika kladuša, 02. novembra, raspisala je Javni poziv organizacijama civilnog društva/nevladinim organizacijama koje djeluju na području Općine Velika Kladuša za predaju prijedloga projekata u okviru Granta udruženjima iz budžeta Općine Velika Kladuša za 2018. godinu, a danas, 26. decembra, potpisani su ugovori sa aplikantima koji su se odazvali ovom Javnom pozivu, a čiji prijedlozi su odabrani. Predsjedavajući Općinskog vijeća, Fikret Bašić, i savjetnik općinskog načelnika Refik Tabaković, danas su u Općinskoj vijećnici upriličili prijem predstavnicima udruženja građana i nevladinih organizacija sa područja naše općine, te potpisali ugovore o dodjeli sredstava. Bašić ističe da su bila prijavljena 23 prijedloga, od kojih je 20 dobilo odobrenje za realizaciju. Također ističe, da udruženja i nevladine organizacije imaju dužnost prema Općini Velika Kladuša da u narednih šest mjeseci izvrše implementaciju svojih projekata.\nIznos sredstava za finansiranje projekata u 2018. godini je 30 000 KM. Općina Velika Kladuša će odobrene projekte finansirati sa pojedinačnim iznosom sredstava od 1.000 KM do 5.000 KM iz Budžeta za 2018. godinu\nJavni poziv - Komisija za tehnički pregled objekata


Nevladina fondacija Biznis start centar Bar je započela sprovođenje novog projekta “SUPPORT4SME” koji finansira Kraljevina Norveška preko projekta “Norveška za vas – Crna Gora”. Cilj projekta je doprinos rastu i razvoju šest malih biznisa koji se bave proizvodnjom i to kroz unaprijeđenje njihovih kapaciteta i kroz minimiziranje njihovih slabosti u poslovanju. BSC Bar će u partnerstvu sa Opštinom Bar pomenuti projekat sprovoditi tokom narednih devet mjeseci, odnosno do kraja novembra 2022. godine.\nAktivnosti projekta obuhvataju podršku šest mapiranih preduzeća iz lokalne zajednice: “Tap Jović br.1” doo, “Jugopapir” doo, “Biotrend” doo, “Ukus i tradicija Pejanović” doo, “Olivmont” doo i “Denida” doo. Podrška će se odnositi na nabavku opreme za proizvodnju, unaprijeđenje softverskih rješenja i konsultantske i mentorske usluge.\nOčekivani rezultati projekta će se ogledati u ojačanim kapacitetima ciljanih preduzeća u smislu poboljšanja njihovih marketinških performansi, širenja tržišta, jačanja izvoznih performansi, uvođenja digitalizacije, te primjene inovativnih pristupa u proizvodnji i postizanja veće efikasnosti i otpornosti.\nPored direktne podrške ciljanim preduzećima, koja predstavlja okosnicu projekta i koju pokriva najveći dio budžetskih sredstava, planirane su i aktivnosti koje će ojačati kapacitete BSC Bar za podršku potencijalnih preduzetnika i malih i srednjih preduzeća. Ove aktivnosti odnose se na sertifikaciju programa treninga BSC Bar o započinjanju biznisa, kao i podršku u edukaciji o crowdfunding-u.\nTakođe, posebno je planirana i promocija podržanih biznisa i to ne samo radi promovisanja programa i projektnih aktivnosti već i radi podizanja svijesti i motivisanja ostalih preduzeća da se umreže sa institucijama/organizacijama podrške radi jačanja sopstvenih kapaciteta i postizanja boljih rezultata u poslovanju.\nProjekat „Norveška za vas – Crna Gora” kroz prvu fazu od decembra 2018. do jula 2021, doprinio je ujednačenom socio-ekonomskom razvoju Crne Gore sa fokusom na 16 najmanje razvijenih lokalnih samouprava, kroz povećanje mogućnosti za zapošljavanje, podršku socijalnoj koheziji i unaprijeđenje lokalne infrastrukture. Kroz drugu fazu projekta koja traje od jula 2021. do septembra 2023., projekat će podržati unaprijeđenje efikasnosti i efektivnosti podrške za razvoj i transformaciju sektora mikro, malih i srednjih preduzeća, kao i unaprijeđenje inovacionog ekosistema i jačanje institucija zaduženih za razvoj inovacija u Crnoj Gori, u skladu sa novim zakonskim i strateškim okvirom i najboljim evropskim praksama.


U Briselu poručuju da se Aleksandar Vučić i Aljbin Kurti ”fokusiraju na napredak učinjen do sada” i da se dogovore oko sledećih koraka\nAleksandar Vučić, Printscreen/EEAS\nPredsednik Srbije, Aleksandar Vičić i premijer privremenih institucija Kosova, Aljbin Kurti, sastaju se sutra u Briselu na novoj rundi dijaloga Beogrda i Priština na visokom političkom nivou.\nGlavni EU posrednik u dijalogu Beograda i Prištine i šef diplomatije EU, Žozep Borelj, pred početak i ovog sastanka obratiće se medijima video porukom u kojoj će izneti očekivanja od razgovora.\nU Briselu poručuju da se Aleksandar Vučić i Aljbin Kurti ”fokusiraju na napredak učinjen do sada” i da se dogovore oko sledećih koraka u dijalogu i naglašavaju da je EU kao glavni posrednik u dijalogu zadovoljna nastavkom procesa i održanjem dinamike sastanaka predstavnika dve strane uz ocenu da je normalizacija odnosa Beograda i Prištine i postizanje sveobuhvatnog pravnoobavezujućeg sporazuma “proces koji traje”.\n-Važno je da se proces nastavlja i da nema nazadovanja, poruka je EU pred ovaj sastanak, a u diplomatskim izvorima u Briselu ocenjuju da i Beograd i Priština, i pored suprototstavljenih stavova i retorike, “znaju da moraju da idu ka kompromisu i rešenju”.\nPetković pred dijalog Beograda i Prištine: Vučić će insistirati na formiranju ZSO\nOn pred novi sastanak u Briselu gde Srbija zahteva primenu dogovora o formiranju zajednice srpskih opština, poručuje će nastaviti da insistira na očuvanju državnih interesa Srbije , ocenjuje da je napredak u dijalogu neophodan, ali i dodaje da ne zna da li je moguć.\n-Što se Brisela tiče idemo u najboljoj veri, da razgovaramo i rešavamo konkretne probleme od nestalih lica pa do svega ostalog, poručio je Vučić.\nIz kabineta Aljbina Kurtija pri tom, pred sutrašnji sastanak u Briselu, poručuju da će Kurti nastaviti da insistira na predlozima koje je predstavio na prvom sastanku, a među kojima su pitanja nestalih lica, potpisivanje mirovnog sporazuma između Kosova i Srbije, uspostavljanje Nacionalnog veća Srba na Kosovu i smena Veljka Odalovića u srpskoj delegaciji za nestale.\nOdgovor na to da li je moguć neki ozbiljniji pomak u razgovorima sutra u Briselu i sa kakvom voljom za dijalog i konstruktivan razgovor tamo ide na taj susret delegacija Prištine možda treba čitati u porukama koje stižu sa te adrese svakodnevno, a najnovija je današnja zabrana Veljku Odaloviću da uđe na KiM, gde je u Velikoj Hoči trebalo da prisustvuje obeležavanju 23. godišnjice od masovnog kidnapovanja i ubistva Srba u Orahovcu.\nAleksandar Vučić aljbin kurti Brisel Dijalog Beograda i Prištine Miroslav lajčak Žozep Borelj


► Više od 360 demonstranata uhapšeno u Belorusiji\nHiljade Belorusa izašlo je sinoć na ulice glavnog grada Minska i drugih gradova širom zemlje, koje je policija rasterala koristeći pendreke i vodene topove, i u kojima je desetine građana povređeno.\nBelorusko Ministarstvo unutrašnjih poslova saopštilo je danas da su privedene 364 osobe, uključujući 252 u glavnom gradu. Većina je ostala u pritvoru čekajući suđenje.\nAntivladini skupovi nastavljeni su jutros uprkos akcijama plicije prethodne noći. Stotine ljudi u Minsku formiralo je lance solidarnosti u različitim delovima grada i ometalo saobračaj vozeći polako ili zaustavljajući se i trubeći u znak protesta.\nLukašenkova inauguracija koja je održana pred vladinim zvaničnicima i poslanicima nije bila najavljena unapred i za mnoge je bila iznenađenje posle skoro sedam nedelja masovnih protesta protiv njegovog spornog reizbora.\nMnogi evropski zvaničnici odbili su da priznaju Lukašenka kao legitimnog predsednika zemlje. Opozicioni lideri odbacili su ceremoniju kao "farsu".\nOpozicioni Koordinacioni savet, koji je formiralo nekoliko vodećih aktivista kako bi obezbedili tranziciju vlasti, saopštilo je danas da je "tajna inauguracija Aleksandra Lukašenka izvela hiljade mirnih građana na ulice".\nLukašenko je odbacio odluku više prestonica da ga ne priznaju za legitimnog predsednika.\n"Oni kažu da nas ne priznaju. Znate, nikada od njih nismo ni tražili da nas priznaju, da priznaju naše izbore, da priznaju našeg reizabranog predsednika", rekao je Lukašenko koji o sebi često govori u prvom licu množine.\nVisoki predstavnik EU Žozep Borel izjavio je danas da EU odbija da prizna Aleksandra Lukašenka za predsednika Belorusije.\nLukašenko je juče položio zakletvu za novi, šesti predsednički mandat, uprkos protestima i zahtevima da se povuče posle 26-godišnje vladavine.\nHiljade Izraelaca protestovale su večeras u Jerusalimu protiv premijera Benjamina Netanjahua jer mu se sudi za korupciju i zbog lošeg odgovora na krizu nastalu zbog pandemije koronavirusa.\nPolicija: Uhapšen lekar Kliničkog centra Vojvodine, sumnja se da je uzimao mito za operacije\nPolicija je uhapsila lekara specijalistu Кliničkog centra Vojvodine I.E. (1976), zbog postojanja osnova sumnje da je počinio krivično delo primanja mita.\nPripadnici Ministarstva unutrašnjih poslova, Odeljenja za istraživanja eksplozija, požara i havarija, zaplenili su oko 1,7 kilograma eksploziva i uhapsili I. M. (1984) zbog sumnje da se bavio...\nPripadnici Službe za borbu protiv organizovanog kriminala Ministarstva unutrašnjih poslova su u saradnji sa novosadskom policijom uhapsili pet osoba zbog sumnje da su kao kriminalna grupa...


TotalCar.rs » Nagrade za “opel korsu”\nSa potpuno novom “korsom”, “Opel” je na tržište Srbije doveo urbani, šik automobil koji stvara sve veće mogućnosti u modno nadahnutom B segmentu. Sve prednosti “Opel” je predstavio domaćoj publici na ekskluzivnoj promociji u beogradskom lokalu “Promenada”.\nPredstavnici Asocijacije automobilskih novinara Srbije, Dragan Milutinović i Vladan Slavković, uručili su direktoru “Opela” Draganu Nenadoviću laskavo priznanje za automobil godine u Srbiji.\n– Ovo je treća “korsa” koja dobija titulu automobila godine u Srbiji, što je još jedan od dokaza da govorimo o impresivnom automobilu – izjavio je Dragan Milutinović, i dodao da je “korsa” i u mnogim zemljama u okruženju osvojila titulu automobila godine, kao i nagradu “Auto best” u Evropi.\n– “Opel korsa” je potvrđena kao dugogodišnji najbolje prodavani model: kroz četiri generacije modela u periodu od 32 godine, 12,6 miliona jedinica prodato je širom Evrope. Ona je uvek bila veoma hvaljena, posebno zbog svog privlačnog izgleda i efikasne upotrebe prostora u okviru svojih kompaktnih dimenzija – izjavio je generalni direktor “Opela” Dragan Nenadović. -Ubeđen sam da će nova, peta generacija, sa svojim novim nivoom udobnosti, modernim sistemima za pomoć vozaču i info-zabavnim sistemom, nastaviti uspeh ovog modela. S petom generacijom modela “korsa” želeli smo da ponudimo novo iskustvo u vožnji u ovoj klasi vozila po pitanju zadovoljstva, udobnosti i bezbednosti. Zbog toga naš najprodavaniji model dolazi na tržište s tako mnogo novih tehnologija.\nPotpuno nova “korsa” može se naručiti po ceni već od 10.600 evra, sa bogatom opremom.


"Ne vidim poentu u tim njegovim pokušajima da se trka sa nama. Malo je glupo trkati se sa liderima", rekao je Fetel.\nBranilac titule je istakao da je "nadgornjavanjem" sa Hamiltonom privremeno izgubio drugo mesto iza vodećeg Alonsa, ali je dva kruga pre kraja uspeo da se vrati na poziciju broj dva, pretekavši Džensona Batona.\nZa pomenute Fetelove tvrdnje nije imao previše razumevanja Martin Vitmarš, prvi čovek Meklarena, za koji Hamilton vozi baš kao i Baton.\n"Trkački vozači voze - da bi se trkali. Ako je to glupo, onda stvarno ne znam šta da kažem. Luis je u tom trenutku bio brži, ne znam šta je u tome glupost. O tome neka prosuđuju drugi", rekao je Vitmarš.\nNadležni organi su procenili da je prekršio propise kada je preticao Batona u 66. krugu, zbog čega je kažnjen sa 20 sekundi dodatih na konačan rezultat. To ga je sa druge pomerilo na petu poziciju, pa sada konačan poredak izgleda ovako: Alonso, Baton, Raikonen, Kobajaši, Fetel, Peres...


EU ostaje opredijeljena za proširenje zemljama zapadnog Balkana - Akta.ba\n28.09.2018. 11:37 / Izvor: Fena\nU situaciji kada se Evropska unija suočava s vlastitim izazovima poput izbora naredne godine i izlaska iz Unije Velike Britanije, njen pristup zemljama zapadnog Balkana nije se promijenio te ostaje opredijeljena za proširenje što pokazuju i inicijative koje su u tom smislu pokrenute, poput Berlinskog procesa.\nMeđutim, pitanje koje ostaje aktuelno je da li će uskoro zemlje zapadnog Balkana odgovoriti na izazove koji su pred njima i odmaknuti se od dnevno-političkih pitanja te bez obzira na promjenu vlasti ostati opredijeljene za ispunjavanje uvjeta za članstvo u Evropskoj uniji.\nIstaknuto je to na današnjoj konferenciji nazvanoj "Evropska unija i zapadni Balkan: kretanje istim putem ili razilaženje?" koju je u Sarajevu organizirala Vanjskopolitička inicijativa Bosne i Hercegovine uz nekoliko partnerskih organizacija u okviru koje će eksperti i predstavnici međunarodne zajednice razgovarati o ovim pitanjima.\nKako je naglasio direktor Programa za Balkan u okviru Međunarodnog centra za evropsku obuku (CIFE) Tobias Flessenkemper, pitanje koje se postavlja je da li se zemlje kreću zajednički ka članstvu u EU ili se od nje udaljavaju.\nBez obzira na sve poteškoće na tom putu i različitim problemima s kojima se zemlje suočavaju kao i brzini ispunjavanja uvjeta, Flessenkemper smatra da će svih šest zemalja zapadnog Balkana na kraju biti članice Evropske unije, samo je pitanje kada će se to dogoditi.\nDirektorica Vanjskopolitičke inicijative Lejla Ramić - Mesihović smatra da se došlo do tačke gdje će posebno BiH morati odlučiti gdje i na koji način želi ići, zbog čega treba otvoreno govoriti i o alternativama evropskom putu od kojih se ne zna koja bi bila lošija opcija.\n"U BiH nema dovoljno političke svijesti da je potrebno kvalitetno odgovoriti na dodatna pitanja iz Upitnika Evropske komisije bez čega nema ni mišljenja Evropske komisije, a kamoli kandidatskog statusa za BiH", pojasnila je.\nAmbasador Republike Austrije u BiH, koja predsjedava Evropskom unijom, Martin Pammer naglasio je danas da Evropa i jugoistočna Evropa imaju svoje izazove i mnogo je zadataka koji se trebaju ispuniti, ali bez obzira na to izrazio je nadu da se može napraviti napredak u interesu građana.\nDoktor političkih nauka Adis Merdžanović s Oxforda smatra da je današnja konferencija prilika da se razmisli o procesu evropskih integracija, a za njega je od ključnog značaja da se razmisli o regionalnoj saradnji koja ne treba biti samo zbog članstva u EU.\n"Priča o evropskim integracijama odvijala se u fazama još od 50-ih godina prošlog vijeka, a kod nas su stvari počele naopako, prvo smo počeli pričati o političkim pitanjima a onda tek unazad nekoliko godina počeli smo pričati o zajedničkom tržištu", kazala je Kacarska.\nLejla Ramić - Mesihović\nAustrijska ambasada iz tehničkih razloga otkazala primopredaju pomoći BiH\nUspostavlja se e-Savjetovalište za žene\nAustrijska ulaganja od velikog su značaja za bh. ekonomiju\nVečeras u Vijećnici treći Austrijski bal


Beta 26. decembra 2021. 10:55\nTalibani su objavili danas da žene koje hoće da putuju na duže distance moraju da budu u pratnji muškarca iz bliže porodice, u novom znaku uvodjenja strože politike uprkos prvobitnim obećanjima.\nPreporuka koju je objavilo ministarstvo za promociju vrline i sprečavanje poroka i koje crikuliše na društvenim mrežama takodje poziva vozače da ne primaju u svoja vozila žene koje ne nose „islamski veo“.\n„Žene koje putuju dalje od 45 milja (72 kilometara ) ne mogu da idu bez pratnje jednog bliskog člana porodice“, rekao je za Frans pres portparol ministarstva Sadek Akif Muhadžir i dodao da pratilac mora biti muškarac.\nOva direktiva data je nekoliko nedelja posle zahteva ministarstva upućenog avganistanskim televizijama da više ne emituju serije ili feljtone u kojima igraju žene, i da osiguraju da voditeljke nose „islamski veo“.\nTalibani ne preciziraju šta misle pod „islamski veo“ i da li se radi samo o marami, koju već nosi većina avganistanskih žena, ili o velu koji pokriva više.\nOd dolaska na vlast u avgustu talibani su uveli razne restrikcije ženama i devojčicama uprkos prvobitnim obećanjima prema kojima će njihov režim biti manje strog nego za vreme njihove prve vladavine od 1996. do 2001. godine.\nU više provincija lokalne vlasti prihvatile su ponovo da otvore škole za devojčice, iako mnoge devojčice širom zemlje i dalje ne mogu da idu u školu.\nRanije u decembru ukaz u ime vrhovnog vodje pokreta zatražio je da se poštuju prava žena ali nije pominjao pravo na obrazovanje.\nAktivisti se nadaju da će nastojanja talibana da ih prizna medjuarodna zajednica i da ponovo dobiju pomoć neophodnu za zemlju dovesti do toga da naprave ustupke.\nTokom prve vladavine talibani su za žene uveli obavezno nošenje burke. One nisu mogle da napuste dom bez pratnje muškarca i nisu imale prava da rade ili da pohadjaju školu.


Đurić: Najteža godina u Partizanu od kad sam došao! : Nadlanu.com\nĐurić: Najteža godina u Partizanu od kad sam došao!\n"Uvek na kraju godine govorimo da je ona bila teška, ali je ova bila najteža od poslednjih šest godina, od kako smo ja i ovi ljudi došli da vodimo Partizan. I u teškim trenucima klub je pokazao da je veliki i da zaslužuje poštovanje, kako u Srbiji, tako i na Balkanu i u Evropi", rekao je Đurić.\nPredsednik crno-belih je to rekao na godišnjem koktelu kluba u sportskom centru Teleoptik. Partizan je polusezonu završio na prvom mestu tabele, a predsednik kluba je rekao da se nada da će se ekipa radovati i na kraju sezone.\n"Radovali smo se jesenjoj tituli i nadam se da će isto biti i u maju. Uzeli smo za ovih šest godina sve što smo mogli. U Evropi nismo bili tako uspešni, ali se i tu nadamo uspehu. Kad god su nas osporavali, mi smo pobeđivali i donosili trofeje", rekao je Đurić.\n"Klub ne čine pojedinci, već tim, i timskim radom idemo ka tituli", dodao je Đurić.


Nove tehnologije u Omladinskoj školi\nOmladinska škola FK Crvena zvezda je dogovorila poslovno-tehničku saradnju sa sportskom agencijom P&R Total Sport.\nP&R Total Sport je agencija koja se bavi video skautingom i analizom utakmica i u saradnji sa stručnim štabom pružiće podlogu za bolju pripremu utakmica omladinske selekcije. Takođe će pomoći u skautingu i efikasnijem praćenju razvoja mladih igrača. Pored analiza i skautinga, za svaku utakmicu će biti urađena i kompletna statistika koja će pokazivati određene trendove, pozitivne i negativne, kojima će se posvetiti dodatna pažnja na treninzima.\nU analizi utakmica učestvuju Nikola Rudić, sin legendarnog fudbalera Napretka iz Kruševca, sada cenjenog trenera Nebojše Rudića, kao i Perica Jovanović, bivši fudbaler sa višegodišnjim iskustvom u analizi i skautingu. Svoja znanja i iskustva su spojili u okviru agencije koja je do sada najviše sarađivala sa klubovima iz inostranstva, uglavnom iz Kanade i Australije, a u Srbiji su se odlučili za saradnju sa najpoznatijim klubom - Crvenom zvezdom.\nUprava Omladinske škole je pokazala otvorenost u primeni sportske tehnologije, pa se očekuje nastavak i razvijanje ove saradnje u budućnosti, kao i započinjanje novih projekata u okviru daljeg razvoja Omladinske škole i mlađih selekcija.\nDirektor Omladinske škole Dragan Mladenović vrlo je zadovoljan napravljenim dogovorom.\n- Savremena tehnologija je postala sastavni deo modernog fudbala, posebno analitika i skauting. Nama su ovi aspekti izuzetno bitni, a ključna stvar je da pokazuje taktičko-tehničku obučenost naših igrača kroz statistiku. Vršeći ovakvu dodatnu analizu utakmica u mogućnosti smo da vidimo da li i gde grešimo u trenažnom procesu i kako unaprediti aspekte koji su slabiji. Uvođenje novih tehnologija je put kojim ide čitav klub, pa tako i Omladinska škola kao njen sastavni deo - reči su Dragana Mladenovića.


Libansko Ministarstvo spoljnih poslova osudilo je danas izraelske vazdušne udare na Siriju, koji su izvedeni iz njenog vazdušnog prostora, ističući da Bejrut podržava sirijsko pravo da brani svoj suverenitet.\nMinistar spoljnih poslova Gebran Bazil naložio je libanskom izaslaniku u UN da podnese pritužbu Savetu bezbednosti zbog "opasnog izraelskog kršenja propisa koji prete stabilnosti u regionu".\nU saopštenju se navodi da izraelski napadi predstavljaju realnu opasnost komercijalnom vazdušnom saobraćaju što bi moglo da dovede do prave katastrofe.\nIzraelski vojni avioni, koji su poletali iz Libana, izveli su raketne napade na mete nedaleko od Damaska kada su ranjena tri sirijska vojnika, javili su sirijski državni mediji.\nIRAN PRETI Upozorenje Izraelu da će dobiti "čvrst odgovor na napade"\nSENZACIJA IZ ITALIJE Srbin stiže u Barselonu


Tanjug 13. septembra 2018. 19:01\nBEOGRAD – Predsednik Srbije Aleksandar Vučić rekao je za Rojters da od predstojeće posete Kini mnogo ocekuje, a na konstataciju da su mnogi u EU zabrinutzi za uticaj Kine u regionu odgovara da su tenderi u Srbiji otvoreni za sve investitore.\n„Od posete Kini ocekujem mnogo, imamo prijateljske odnose, ekonomski odnosi ozbiljno napreduju“, rekao je Vučić u intervjuu za Rojters.\nKada su Amerikanci vratili Železaru, podsetio je Vučić, 5. 000 ljudi je ostalo bez posla, a iz budžeta je mesečno izdvajano između 10 do 12 miliona dolara, a sada, kaže, nista ne plaćamo, dobijamo porez, radi više od 5.200 ljudi.\nKaže da tek ocekujemo još znacajniji dolazak kineskih kompanija, kao i dobru trzisnu utakmicu između njih i evropskih i američkih kompanija.\n„Ako kazu da jesu, nemam nista protiv“, ali dodaje i da je EU nama dala 400 miliona za most, a mi smo Kinezima dali da grade.\nTakođe navodi i da su tenderi za Bor i ostale kompanije bili otvoreni za sve, ali da su se na tender za Bor javili samo Kinezi i Rusi, i zapitao – sto se drugi nisu javili i što nisu ponudili veću cenu.\n„To je izvanredna cena i odlican posao“, rekao je Vucić i dodao da ćemo nastaviti da sarađujemo sa svima i da imamo najvise zapadnoevropskih investicija\nKaže da je izvoz 68 odsto u zemlje EU, a u region 20 odsto, ali da mi zelimo dobre odnose i sa Kinom i sa Rusijom i imaćemo ih i ništa ne činimo protiv drugih.\nOn je ukazao i da treba da se zna sa koliko paznje Kina posmatra ovaj prostor i koliko se Kina prema nama korektno ponašala.


Odigrana predstava u gradskom autobusu | Autonomija\nProstor u kojem se u svakodnevnom životu 'testira' naš suživot i tolerancija ka drugom\nU gradskom autobusu danas je odigrana predstava „Ne/Vidljivi grad“ u kojoj su glumci DAH teatra putnicima na liniji 3 ispričali priču o multietničkoj istoriji grada.\nPredstava redateljke Dijane Milošević uvod je u međunarodni pozorišni festival INFANT, koji se u Novom Sadu održava od 25. do 30. juna, a u GSP Novi Sad su istakli da su dali svoj doprinos razvoju kulture i boljem suživotu građana podržavanjem projekta koji promoviše toleranciju i multinacionalno društvo.\nPerformansom na jezicima manjina, raznim muzičko-scenskim vinjetama u izvođenju glumaca DAH Teatra, ispričana je multietnička istorija delova grada kroz koji je autobus na redovnoj liniji prolazio.\n„Smeštajući pozorišne akcije u autobus želeli smo da dnevnu situaciju autobusa oneobičimo i ukažemo na bogatstvo različitosti koje mi svakodnevno nosimo, kao i da podstaknemo građane i putnike na međusobnu toleranciju. Autobus je odabrano mesto kao zgusnuti prostor u kome se u svakodnevnom životu ‘testira’ naš suživot i tolerancija ka drugom“, naveli su glumci DAH teatra.\nAutori predstave su istakli i da žele da se ponovo otkrije sve ono što se izgubilo ili postalo nevidljivo, a stvaralo se zajedničkim snagama ovog multinacionalnog društva i deo je naše kulture već vekovima.


Popović: Srbi su najugroženija nacija u Evropi\nSrbija i srpski narod su u ovom trenutku najugroženija država i nacija u Evropi izjavio je danas predsednik Srpske narodne partije Nenad Popović i zatražio od Vlade Srbije da sprovede mere bezbednosti i diplomatsku incijativu kako bi ukazala da se nad Srbima u regionu vrši brutalno nasilje.\nOn je ocenio da progon koji se sada nad njima vrši podseća na progon srpskog i jevrejskog naroda uoči i tokom Drugog svetskog rata.\n- Zbog toga zahtevamo da Vlada Srbije hitno podigne na najviši stepen mere bezbednosti države i da sprovede opsežnu diplomatsku inicijativu, kako bi mobilisala sve partnere Srbije u svetu i ukazala da se nad Srbima u regionu vrši brutalno nasilje i krše njihova osnovna ljudska prava - naveo je Popović u pisanoj izjavi.\nOn je ocenio da u Hrvatskoj najviši državni zvaničnici, i vlast i opozicija, "neskriveno sprovode politiku ustaškog poglavnika Ante Pavelića" i napominje da žrtve takve politike nisu samo Srbi iz Hrvatske, već i srpski turisti koji se masovno hapse samo zato što su Srbi.\n- U BiH je prekinuta istraga o pokušaju ubistva premijera jedne zemlje, samo zato što je premijer Srbije i zato što Srbija ima dobre odnose sa Republikom Srpskom, iako je čitava svetska javnost mogla da se uveri da je premijer Srbije u Potočarima samo sticajem srećnih okolnosti sačuvao živo -, navodi Popović.\nPrema njegovim rečima, na Kosovu i Metohiji se ne dozvoljava Srbima da se pomole i zapale sveću u svojoj crkvi, već se protiv njih organizuje linč.\n- Napadi na srpske svetinje su svakodnevni, a monaštvo i sveštenstvo SPC svakodnevno strahuje za svoje živote, čime se šalje poruka kako bi se lažna teroristička država Kosovo ophodila prema srpskoj duhovnoj baštini da je primljena u UNESKO - ukazao je Popović.\nOn navodi i da se u Crnoj Gori zatire srpsko pismo i na najbrutalniji način urušava Srpska pravoslavna crkva, kako bi se izbrisalo svako sećanje na viševekovno neraskidivo bratstvo Srba i Crnogoraca koje je zauvek uklesano u Njegoševe stihove.\n- Srbija i srpski narod se nalaze pred novim istorijskim iskušenjima i zbog toga nam je više neko ikada potrebno nacionalno jedinstvo, hrabrost, politička mudrost, ali i odlučnost da ne dozvolimo da se stradanja Srba na ovim prostorima više ikada ponove - poručio je Popović, navodi se u saopštenju.\n"Vozio je ogromom brzinom, nije joj bilo spasa": Iva (13) se vraćala iz škole, na 200 metara od kuće POKOSIO JU JE PIJANI VOZAČ, a sećanje na nju nikada neće izbledeti


Mocart kvota da Srbija osvaja SP – 200 – Sport\nMocart kvota da Srbija osvaja SP – 200\nSportska kladionica Mocart objavila je danas prve kvote za predstojeće Svetsko prvenstvo 2018. godine u Rusiji, a prema proceni bukmejkera kvota da će fudbalska reprezentacija Srbije osvojiti Mundijal je 200.\nKvota da će Srbija igrati u finalu je 80, da će igrati u polufinalu 30, u četvrtfinalu devet, a u osmini finala, odnosno da će proći grupu je kvota tri.\nKako je procenjeno, kvota da će Srbija biti prva u svojoj grupi je osam, a da će biti poslednja dva.\nŽrebanje grupa za Mundijal zakazano je za 1. decembar u Moskvi, a potencijalnih rivala Srbije ima 24, odnosno po osam iz prva tri šešira, a Mocart je objavio kvote i za eventualne protivnike „orlova“ u grupi.\nKvota da će Srbija iz drugog šešira dobiti Hrvatsku je 15, a da će iz trećeg šešira dobiti Dansku, Irsku ili Švedsku je 40. S druge strane, bukmejkeri su matematičkom analizom došli do zaključka da je najrealnije da Srbija iz prvog šešira dobije Brazil ili Argentinu, pa je kvota pet i po, iz drugog šešira Meksiko s kvotom četiri, a iz trećeg Tunis, Egipat, Senegal ili Iran s kvotom pet.\nNa Mundijalu u jednoj grupi ne mogu da se nađu dve reprezentacije sa istog kontinenta, izuzimajući Evropu, odakle mogu da se u istoj grupi nađu maksimalno dve reprezentacije.\nReprezentativni fudbalfudbal, kvota, mocart, sp, srbija\nCrvena vezda bolja u omladinskom večitom derbiju\nSportski TV program – petak, 17. novembar 2017.


Usvojena inicijativa da se imenuje Ulica Dragana Nikitovića\nTanjug 25. maja 2021. 14:15\nBEOGRAD – Komisija za spomenike i nazive trgova i ulica Skupštine Grada Beograda, usvojila je na današnjoj sednici inicijativu potpredsednice Vlade i ministarke za kulturu i informisanje Maje Gojković, u svojstvu građanke, da se u Beogradu imenuje Ulica Dragana Nikitovića, srpskog novinara.\nDragan Nikitović ostaće upamćen kao jedan od najvećih sportskih komentatora i novinara u istoriji srpskog novinarstva. Njegovo delo ostaje u trajnom nasleđu budućih generacija. Ovu inicijativu podnosim u svojstvu građana Republike Srbije, navedeno je u inicijativi Maje Gojković.\nPredsednica Komisije za spomenike i nazive trgova i ulica Skupštine Grada Beograda, Andrea Radulović, istakla je značaj čuvanja sećanja na novinare koji su ostavili veliki pečat na naše novinarstvo.\nImenovanjem Ulice Dragana Nikitovića nastavljamo sa kulturom sećanja na ličnosti koje su svojim nemerljivim radom i velikim doprinosom obeležili jedan period stvaranja u našoj zemlji. Dragan Nikitović je još jedan u nizu velikih novinara koji će dobiti ulicu u prestonici, rekla je Radulovićeva za Beoinfo.\nČlanovi Komisije usvojili su i inicijativu porodice Vujović da jedna ulica u Beogradu ponese ime Milana Vujovića, pripadnika Žandarmerije koji je poginuo na izvršenju službenog zadatka u Muhovcu kod Bujanovca.\nMilan Vujović bio je pripadnik Odreda žandarmerije u Beogradu od osnivanja jedinice pa do stradanja.\nNa sednici Komisije usvojena je i inicijativa Gradske opštine Sopot da se na skveru ispred zgrade Centra za kulturu „Sopot” podigne spomenik „Sloboda”, kao i inicijativa SUBNOR-a da se postavi spomen-ploča na postamentu spomenika „Poziv na ustanak”, povodom ovogodišnjeg obeležavanja 80 godina od ustanka 1941. pod nazivom „Da rata više ne bude”.


Novi raketni centar u blizini rezidencije Kim Džong Una? - Sputnjik Srbija\n08:36 09 Jul 2020\nNovi raketni centar u blizini rezidencije Kim Džong Una?\n22:10 05.05.2015 (osveženo 16:19 05.10.2015) Preuzmite kraći link\nSeverna Koreja ima novi komandni raketni centar koji se nalazi, ni manje ni više, odmah pored rezidencije severnokorejskog lidera.\nSevernokorejski lider Kim Džong Un izgradio je novi komandni centar pored svoje rezidencije, saopštila je južnokorejska novinska agencija „Jonhap“.\nKompleks se nalazi na oko 400 metara od jedne od luksuznih Džong Unovih kuća.\nLokacija komandnog centra je otkrivena nakon što je agencija analizirala satelitske snimke „Google earth“ iz septembra prošle godine. Kompleks se nalazi na oko 400 metara od jedne od luksuznih Kim Džong Unovih kuća.\nSlike pokazuju da se centar proteže na 13 metara kvadratnih i uključuje nekoliko zgrada i posmatračku kulu.\nAgencija zaključuje da ovakva blizina kompleksa rezidenciji pokazuje angažovanost severnokorejskog lidera u razvoju programa za rakete velikog dometa.\nPostoji mogućnost da Severna Koreja u oktobru ove godine lansira te dugodometne projektile.\nJužnokorejska novinska agencija spekuliše da bi Severna Koreja u oktobru ove godine mogla da lansira te projektile.\nraketni centar, Kim Džong Un, izgradnja, Severna Koreja


Filip Daćevac - po svojoj definiciji - slobodni umetnik, rođen je 16. marta 1992. godine u Vršcu, gde završava osnovnu školu „Jovan Sterija Popović“, a potom i srednju školu „Nikola Tesla“, u kojoj je pohađao informatički smer. Još kao dete pokazao je interesovanje prema slikarstvu, ali ipak odlučuje da nastavi školovanje na Učiteljskom fakultetu u rodnom gradu. I pored toga…\nKulturna manifestacija „Dani Japana u Vršcu“ održaće se od 14. do 22. novembra na raznim lokacijama u gradu. Organizatori su Udruženje srpsko – japanskog prijateljstva „Hanami“ i Ambasada Japana u Srbiji, a goste očekuje mnoštvo dešavanja u Konkordiji, Kulturnom centru Vršca, Centru Millenium, Gradskoj biblioteci, NP Sterija, Hotelu Srbija i u gimnaziji Borislav Petrov…\nDragi naši studenti - ljubitelji partijanja, nakon kraće letnje (oke oke i jesenje) pauze, nastavljamo sa najavama svirki i predlozima za izlazak. I ovog vikenda nas u Vršcu očekuje mnoštvo dobrih dešavanja na kojima možete da se, nakon naporne studentske nedelje, ili opustite, ili izđuskate do zore. Petak, 7. novembar 21h - Caffe Priča - svirka uz Sonju,…\nNismo se ni okrenuli a raspust se već završio, amfiteatri se napunili a profesori zakazali kolokvijume. Ne pomaže ni gašenje telefona, fejsbuk profila, ignorisanje izlazaka i šetnji po parku, knjiga jednostavno neće da se nauči sama od sebe. Sad nam jedino ostaje da pogledamo u zvezde i nadamo se da će nam se planete osmehnuti…\nPovodom 20. godina od smrti gitariste i pevača Milana Mladenovića, u sredu 5. novembra će u Beogradu biti održan niz događaja u čast legende rok muzike koja je obeležila ’80-te i ’90-te godine prolšlog veka. Tako će u Domu omladine Beograda biti održano veče sećanja na njegov život i rad, pod nazivom „Kao da je bilo nekad“, aludirajući na…\nStrana 160 od 181


Cetinje - predizborna apatija i kod glasača i kod političara\nOsvježeno 2. februar/veljača, 2010.\nManje od sedam dana je ostalo do održavanja izbora za lokalni parlament na Cetinju. Uprkos tome, intenzitet kampanje je veoma nizak i očigledan je izostanak promotivnih skupova ili drugih vidova kamanje uobičajene za finiš izbora.\nObjašnjavajući zbog čega je tako, gotovo svi učesnici na cetinjskim lokalnim izborima koji se održavaju za sedam dana se slažu, da su se svi opredijelili za blagu kampanju, odnosno, kako kažu, direktni kontakt s građanima i bez masovnih okupljanja.\nJedan od razloga za sprovođenje takve kampanje je i nedostatak novca o čemu govori predsjednik Liberalne partije Andrija Popović koji kaže da je koalicija koju predvodi u mnogo lošijoj situaciji u odnosu na konkurenciju.\n"Tu smo naročito mi hendikepirani u odnosu na ove ostale parlamentarne partije, tako da smo mi dobili 320 eura za kampanju i nemoguće je sa tim bilo šta uraditi. Ovo što smo mogli da uradimo je stvarno urađeno, a što se tiče ovih parlamentarnih partija, naročito DPS - SDP koje raspolažu sa neograničenim sredstvima njima je u interesu da sve to bude tiho jer je pretpostavka, a mislim da će se to i potvrditi, da će svi njihovi birači koji su već i popisani izaći u neđelju, 7. februara, a njma je u interesu da ovih nezavisnih birača, nezavisnih glasača izađe što manje", objašnjava Popović.\nU Demokratskoj partiji socijalista nedostatak šire i intenzivnije izborne kampanje objašnjavaju sprovođenjem strategije direktnog kontakta s građanima koja je, prema riječima portparola Rajka Kovačevića, danas daleko primjerenija.\n"Uostalom, to govori i o demokratskom sazrijevanju crnogorske političke scene i demokrratskom sazrijevanju biračke javnosti jer razgovori o konkretnim životnim stvarima i o problemima građana kao i iznošenje projekcija za njihovo rješavanje od strane političkih partija svakako nijesu nešto što se čini na masovnim okupljanjima i političkim parolama", kaže Kovačević.\nI Socijalistička narodna partija se opredijelila za kampanju niskog intenziteta, odnosno za razgovor sa građanima o problemima Cetinja i neostvarenim obećanjima vlasti. Visoki funkcioner Socijalističke narodne partije Vuksan Simonović za naš radio kaže da će takva strategija privući i pristalice drugih opozicionih stranaka, kao i Liberale koji ne učestvuju na izborima.\n"Za svako biračko mjesto na Cetinju SNP ima izborne štabove koji prave komunikaciju sa našim članovima, sa našim simpatizerima i sa onim slobodnim dostojanstvenim građanima koji su suštinski opozicionari. Vjerujem da će i stari izvorni Liberali Crne Gore ovoga puta, iako, na žalost, nemaju svoju izbornu listu, dobar dio njih izaći na izbore i na neki način vratiti dug Socijalističkoj narodnoj partiji Crne Gore, dug u onom smislu kada smo mi svojevremeno podržali njihovog kandidata za gradonačelnika Cetinja gospodina Sašu Aleksića. Vjerujem da se svako dobro pamti", smatra Simonović.\nKao nikada ranije Cetinje je ovoga puta nezainteresovano za izbore, potvrđuje za naš radio nekadašnji novinar i dobar poznavalac prilika i ambijenta na Cetinju Krsto Mijanović. Razlozi su višestruki. Pobjednik se već unaprijed zna, vlada nazaposlenost i opšta apatija u tom gradu, kaže Mijanović, ocjenjujući logičnim što su građani uglavnom nezainteresovani za izbore.\n"Jedna opšta apatija i opšta rezignacija zaista ukazuju na jedan sumorni put Cetinja koji je ne smo prevalio nego koji je izgleda još dalje pred njim. Cetinju kojem obećavaju ove godine, vjerovatno u istu svrhu predizborne kampanje, da će ogromne investicije, bar u domenu kulture, leći na Cetinje, a mi jedva preživljavamo ovdje, to moraju svi znati. Bilo bi veće čudo da je narod zainteresovan za izbore nego što se ovako odnosi kako se odnosi", kaže Mijanović.\nO nedostatku pomotivnih skupova i šire kampanje pokušali smo da dobijemo i obrazloženje iz Socijaldemokratske partije koja nastupa samostalno. Cetinjske izbore, naime, bojkotuju Pokret za promjene i Nova srpska demokratija.


Rekonstrukcija Sava Centra uz savremene digitalne alate - PlanRadar - GRENEF\nDigitalizacija je već neko vreme prisutna u građevinskoj industriji širom sveta, gde, kao i u drugim granama industrije, doprinosi istovremeno olakšavanju svakodnevnog poslovanja, uštedama i efikasnijem upravljanju. Međutim, prema nedavno objavljenom istraživanju kompanije PlanRadar o stepenu digitalizacije građevinskih kompanija u Srbiji, skoro ¾ kompanija (74%) još uvek koristi tradicionalne tehnologije za komunikaciju i izradu projekata, dok se više od trećine (36%) u svom poslovanju oslanja samo na olovku i papir. Ipak, isto istraživanje pokazalo je i da je 76% ispitanika iz građevinskog sektora spremno da koristi digitalne tehnologije u budućnosti, od čega velika većina očekuje da će im one pre svega pomoći u poboljšanju efikasnosti i boljoj komunikaciji.\nIako savremeni digitalni alati za građevinsku industriju omogućavaju efikasnu primenu i na manjim projektima, činjenica je da u procesu digitalizacije prednjače velike kompanije. Aplikaciju PlanRadar, namenjenu komunikaciji i praćenju nedostataka na građevinskim i projektima održavanja nekretnina u ovom trenutku u svetu koristi više od 13.000 korisnika iz 55 država širom sveta, a među najpoznatijim imenima su i Strabag, Porr, CBRE, Siemens, Vinci, Rewe ili Cushman & Wakefield. Kada je reč o Srbiji broj korisnika PlanRadara takođe raste, a među najznačajnijima svakako je i kompanija Delta Real Estate, jedna je od vodećih regionalnih kompanija u oblasti nekretnina koja je za digitalno praćenje izgradnje na svojim projektima izabrala PlanRadar. Najvažniji investicioni projekti Delta Real Estate-a su izgradnja hotela, poslovnih prostora i šoping-molova. Proteklih godina inženjerski tim ove kompanije prepoznao je prednosti koje nudi PlanRadar.\nSedište kompanije Delta Holding\nPrvobitno su ovaj softver primenili na izgradnji Hotela Indigo u centru Beograda, da bi potom savremeno rešenje upotrebili na projektu šoping-mola Delta Planet Niš, ali i na izgradnji nove poslovne zgrade Delta House, koja je sedišta kompanije Delta Holding. Nakon uspešne realizacije dosadašnjih projekata PlanRadar će uskoro svoju primenu pronaći i u novom biznisu ove poznate kompanije. Naime, kompanije Delta Real Estate je kupovinom Sava centra, najvećeg kongresnog centra u ovom delu Evrope, proširila svoj portfolio i usvojila jasne ciljeve za renoviranje objekta koji se prostire na skoro 100.000m². Kako bi olakšali komunikaciju unutar tima, ali i sa izvođačima, na ovako velikom gradilištu plan kompanije je da ponovo upotrebi softver koji će im olakšati taj posao.\n„Utvrdili smo da je PlanRadar jedna velika baza podataka u kojoj možete pronaći sve informacije sa terena. Pruža nam mogućnost da jako brzo obradimo podatke iz projektne dokumentacije, kao i da u svakom trenutku, na bilo kom mestu, znamo ko je za šta odgovoran, koji je stepen realizacije, proverimo rokove i fotodokumentaciju koja sve to prati, a najvažnije je što značajno štedimo vreme za formiranje izveštaja. Smatramo da su to veliki benefiti softvera PlanRadar i iz tog razloga je on očekivano rešenje u našem daljem poslovanju.“\n„Veliko nam je zadovoljstvo što su korisnici zadovoljni PlanRadar aplikacijom, kao i da vidimo da je koriste na više projekata istovremeno. Trudimo se da uvek izađemo u susret zahtevima korisnika, i istovremeno radimo na unapređenju aplikacije kako bi omogućili još efikasnije povezivanje između svih učesnika na građevinskim projektima i razmenu informacija“ – dodao je Bojan Petković, regionalni direktor kompanije PlanRadar za Jugoistočnu Evropu.\nPrema izjavama korisnika, nedeljna ušteda vremena korišćenjem PlanRadar aplikacije iznosi oko sedam sati sedmično po korisniku, pre svega na aktivnostima upravljanja dokumentacijom i komunikacije, što dalje vodi do uvećanja produktivnosti, snižavanja troškova arhiviranja papirnih nacrta, smanjenja grešaka, boljeg poštovanja postavljenih rokova, kao i bolje procene i planiranja troškova.\nDa li ste znali da zagađenje vazduha može dovesti do …


Tači stigao u Vašington nakon što mu je Informer ukinuo vizu za SAD - FakeNews Tragač\nTači stigao u Vašington nakon što mu je Informer ukinuo vizu za SAD\nList Informer u svom vikend izdanju za 2. i 3. februar najavio je „veliki preokret u američkoj politici“, te da su „Haradinaju, Tačiju, Veselom i ostalim visokim funkcionerima takozvane države Kosovo već ukinute vize i zabranjem im ulazak u SAD“. Međutim, prošlonedeljna višednevna poseta kosovskog predsednika Hašima Tačija, ali i brojnih drugih kosovskih predstavnika Americi demantovala je Informerove navode.\nUprkos Informerovim tvrdnjama da mu je ukinuta viza i zabranjen ulazak u zemlju, Tači je otputovao u SAD, a o svojim aktivnostima u Vašingtonu je redovno obaveštavao svoje pratioce na društvenim mrežama. Između ostalog, učestovao je na forumu Saveta za međunarodne odnose, posetio je sedište kompanije „Boing“ i prisustvovao „Molitvenom doručku“ u Vašingtonu.\nIako je prethodno tvrdio da su Amerikanci sprečili Tačija da uđe u zemlju, Informer je i sam nekoliko dana kasnije pisao da je „Tači otišao u SAD na čupanje ušiju“. Osim njega, prošle nedelje su SAD posetili i drugi kosovski funkcioneri: ministar spoljnih poslova Bedžet Pecoli, ministar inovacija i preduzetništva Besim Bekaj, članovi Kosovskog parlamenta Arben Gaši i Memli Krasnići. Premijer Kosova Ramuš Haradinaj jedini je koji zvanično ima problema sa dobijanjem američke vize, o čemu su pisali i beogradski i prištinski mediji.\nInformer je najavio i da će kosovskim političarima biti blokirani imovina i računi ukoliko do ponedeljka, 4. februara, kosovski predstavnici ne ukinu takse na srpske proizvode. Međutim, iako još uvek nije došlo do povlačenja spornih taksi, na juče (13. februar) ažuriranoj SDN listi koju izdaje Kancelarija za kontrolu strane imovine (OFAC) nema novih imena sa područja Kosova. Primera radi, na toj listi su i dalje Milorad Dodik, Veselin Šljivančanin, ali i brat Ramuša Haradinaja, Daut Haradinaj.


Repeša: Možemo da budemo u velikoj prednosti u Zagrebu - Vijesti.me\nRepeša: Možemo da budemo u velikoj prednosti u Zagrebu\n"Ne volim brojeve, ali u ovoj seriji brojevi su važni... Ovdje gledam samo 'plus minus' posebno kada je plej u pitanju, a ekipa je imala sada plus 10 kada je Kol bio na terenu", kazao je Repeša Edit\n6230 pregleda 1 komentar(a)\nEdvin Džekson u duelu sa Džejkobom Pulenom (Foto: Savo Prelević)\nVijesti Sport 31. mart 2019, 21:26 ažurirano 31. mart 2019, 22:36\nJasmin Repeša je čestitao ekipi na dobroj i požrtvovanoj utakmici, nakon pobjede nad Cedevitom 87:72 u revanš meču polufinala plej-ofa ABA lige.\n"Bila je bolja u obaveznom dijelu, što je bio uzrok poraza, I Cedevita je sada imala 40 odsto za tri, ali nije bila razlika u tome, već u lakim poenima i zato su dali 90 poena u Zagrebu. Ako iskontrolišemo to i u Zagrebu, ako budemo imali kontrolu šuteva, igru dva na dva, onda smo u velikoj porednosti. Cedevita je kompaktna ekipa, utrenirana i sa dva izuzetna igrača, koja mogu da rade mnogo toga", rekao je Repeša.\nDanilo Nikolić je bio u startnoj postavi, opet iskoristio šansu, šest igrača je imalo dvocifren učinak...\n"Erl Klark ima problema sa laktom, nije trenirao sedam dana, ali je igrao. Nikolić je bio u fazi samopouzdanja nakon meča u Barseloni. Nama su potrebni svi, imali smo između dva meča i Evroligu, put do tamo... Tek kada se završi Evroliga mi smo u ravnopravnom položaju", kazao je Repeša.\nNoris Kol je bio bolji, korisniji...\n"Ne volim brojeve, ali u ovoj seriji brojevi su važni... Ovdje gledam samo 'plus minus' posebno kada je plej u pitanju, a ekipa je imala sada plus 10 kada je Kol bio na terenu", kazao je Repeša.\nNa pitanje da li su momci koji su u Budućnost došli sa strane, koji nisu proživjeli trenutke euforije prošle sezone, shvatili šta navijačima znači ABA liga, Repeša je odgovorio:\n"Puno se razgovaralo sa njima - koliko je ABA liga bitna za klub, grad, državu, ovu kompaniju... Nije to samo stvar sportskog prestiža, čak je i najmanje stvar sporskog prestiža, iako je sportski motiv najveći. To može da odredi put kojim će klub ići. Mislim da su shvatili", rekao je Repeša.\nPrije revanša u Zagrebu, Budućnost igra sa Panatinaikosom u Atini.\n"To su polupripreme za Zagreb. Ne možemo ući u meč da nam je svejedno, jer možemo da izgubimo 40 razlike, a to je ekipa koja ima takav kvalitet. Kako onda u tom momentu reagovati pred Cedevitu, a imamo i sportsko dostojanstvo", rekao je Repeša.


Mostar putovanje - Ponuda aranžmana - Putuj Sigurno\nMostar putovanje - Iskustvo koje morate doživeti\nPutujSigurno » Bosna i Hercegovina » Mostar\nMostar hoteli – aranžmani za putovanje: Mostar je grad u Bosni i Hercegovini, smešten na obalama reke Neretve, u centralnom delu Hercegovine. Ime je dobio po čuvarima mostova (mostarima), na obalama pomenute reke, a najpoznatiji je po čuvenom Starom mostu, koji je izgrađen još u 16. veku. Pogledajte na našem sajtu kakvi sve aranžmani postoje za putovanje u Mostar i rezervišite sebi već sada obilazak ovog grada.\nZanimljivo je da je šire područje Mostara bilo naseljeno još u praistoriji, što potvrđuju i brojna nalazišta iz neolita, ali i bakarnog i bronzanog doba. Za vreme Rimljana, ovo područje su naseljavala ilirska plemena, a nakon pada Zapadnog rimskog carstva Mostar su naselili Sloveni. Osmanlije su osvojile Mostar 1468. godine, a i dan danas ovo je grad koji spaja tradiciju, kulturu i običaje tri naroda. Ovaj grad je peti po veličini u Bosni u Hercegovini, a prema poslednjem popisu imao je nešto više od 100.000 stanovnika.\nNajvažnije znamenitosti Mostara svakako su čuveni mostovi, po kojima ovaj grad i nosi ime. Stari most postao je prvi kulturni spomenik u Bosni i Hercegovini koji se nalazi na UNESCO-voj listi zaštićenih spomenika kulture sveta. Osim toga u ovom gradu nalazi se još veliki broj mostova: Lučki most, Most Musala, Carinski most, Avijatičarski most, Tekijski most, Kriva Ćuprija.\nJoš neke znamenitosti Mostara koje vredi posetiti ako se nađete u ovom gradu na Neretvi su: Karađoz-begova džamija (najveća očuvana džamija Mostara), Kajtazova kuća, Stara i Nova Pravoslavna crkva, Gimnazija Mostar, Katolička crkva i Franjevački samostan.\nAko su vam potrebni apartmani u Mostaru njih možete pronći u velikom broju ugostiteljskih objekata koji postoje u ovom gradu. Hoteli u Mostaru imaju dovoljan broj smeštajnih kapaciteta za sve one koji žele da obiđu ovaj grad i upoznaju se sa dugom i živopisnom tradicijom koju Mostar nosi sa sobom i koju i dan danas čuva i neguje.\nPutovanje u Mostar možete rezervisati preko velikog broja turističkih agencija, koje možete pronaći u ponudi na našem sajtu. Ovaj grad ima umerenu sredozemnu klimu, sa veoma blagim zimama i veoma toplim letima. Mostar je uz Atinu grad sa najviše sunčanih dana u godini, a sneg je prava retkost. Stoga, putovanje u Mostar može biti prava atrakcija leti, a vi ne morate čekati last minute Mostar ponudu, već možete iskoristiti priliku i sada rezervisati sebi turistički obilazak ovog hercegovačkog grada.


Beogradski sindikat objavio novi singl i spot "Danima"\nBeogradski sindikat objavio novi singl i spot „Danima“\nTanjug 22. marta 2021. 11:32\nBEOGRAD – Hip hop grupa Beogradski sindikat objavila je u nedelju novu pesmu i spot „Danima“ povodom svog 22. rođendana, a spot je već dostigao više od 160.000 pregleda na YouTubu.\nNumera govori o aktuelnoj situaciji u Srbiji i svetu, koja izaziva apatiju i otuđenost, a najnoviji singl donekle prati prethodnu pesmu “Izvini, Srbijo”, objavljenu tokom pandemije oktobra 2020.\n„Nismo znali šta je kapital, ali jednog dana je postao bitan veliki novac i interes sitan, u bezdušnom moru se udavi svako ko ne ume tako da pliva“, poručuju članovi benda u novoj numeri koja jasno pripoveda o stanju malodušnosti koje je zavladalo u srpskom društvu.\nKao i svaka njihova pesma i najnovija šalje višeslojne poruke javnosti, oslikava stanje u zemlji i probleme sa kojima se građani svakodnevno susreću: kriminal na ulicama, odlazak iz zemlje, korupcija, partokratija.\n„Beogradski sindikat“ je od početka karijere duge više od dve decenije uvek bio bend koji reaguje na promene u društvu, čije pesme nikada ne prođu nezapaženo, kao što je uspeh imao i singl neposredno pre pandemije „Sviće zora“ (februar 2020), na temu problematičnih litija u Crnoj Gori, koje su bile protiv spornog zakona o slobodi veroispovesti.\nNeki od stihova pesme “Danima” kažu sledeće: “Jer danas niko više nema vremena u oči da te pogleda, K’o čovek da te sasluša i kaže da će biti sve k’o nekada, Svet je samo kulisa, Samo lepa scenografija, Kula od karata koju promaja savija, Samo laž i mimikrija…”.


Predsednik Republike Srpske Milorad Dodik odbio je susret sa austrijskim ambasadorom Martinom Pamerom, jer je kao diplomatski predstavnik Austrije u Bosni i Hercegovini činio sve da do željene saradnje ne dođe, prenosi RTRS.\n"Svojim pristrasnim nastupima veoma često ste izlazili iz okvira dobrog diplomatskog ponašanja i time nas udaljavali od željene saradnje sa državom koju izuzetno poštujemo i sa kojom smo hteli da sarađujemo", istakao je Dodik u pismu upućenom Pameru, nakon što je austrijski diplomata zatražio sastanak.\nDodik je naveo da Republika Srpska i on lično imaju veliko poštovanje za Austriju i godinama su činili sve da imaju dobru saradnju, zasnovanu na uzajamnom poštovanju.\n"Svojim delovanjem i javnim istupima grubo ste se mešali u unutrašnja pitanja u BiH, otvoreno favorizujući određene, po pravilu bošnjačke politike, čime ste svoju državu lišili objektivnog uticaja u BiH", naglašava se u pismu.\nPredsednik RS i novoizabrani član Predsedništva BiH podsetio je da je austrijski diplomata pre samo nekoliko meseci učestvovao u neobjašnjivom skandalu u Trebinju, kada je grubo i bahato napao grupu penzionera, koja mu nije dozvolila da ih fotografiše, da bi nakon toga obmanjivao javnost da je napadnuti.\n"Da li ste razmišljali kakvu štetu ste naneli i Republici Srpskoj i srpskom narodu izmišljotinom o navodnom napadu na jednog diplomatu", upitao je Dodik u pismu upućenom Pameru.\nPredsednik RS je naglasio da je austrijski diplomata otvoreno i nekritički iskazivao podršku visokom predstavniku u BiH, koji je, takođe, kako navodi, izlazio iz okvira prihvatljivog ponašanja i kršio odredbe međunarodnog sporazuma i međunarodnog prava.\n"Ovo su samo neki od razloga zbog kojih sam prisiljen da odbijem susret sa vama, a po dolasku na dužnost srpskog člana Predsedništva BiH o vašem radu u Sarajevu upoznaću sve relevante državne organe Austrije", rekao je Dodik i poručio da duboko poštuje Austriju i da se nada i budućoj saradnji, posebno posle odlaska Pamera.\nDodik: Neprihvatljiva uslovljavanja\nSAD: Sarađivaćemo sa Dodikom


Sedmo zasedanje srpsko-alžirske komisije za saradnju u oblasti odbrane\nNaslovna » U fokusu » Vesti » Sedmo zasedanje srpsko-alžirske komisije za saradnju u oblasti odbrane\nSedmo zasedanje srpsko-alžirske komisije za saradnju u oblasti odbrane održano je od 25. do 28. februara u DNR Alžir.\nZasedanju je prisustvovala delegacija Ministarstva odbrane Republike Srbije koju je predvodio rektor Univerziteta odbrane general-major doc. dr Goran Radovanović, kopredsednik srpskog dela Mešovite komisije zadužene za nadzor saradnje u oblasti odbrane.\nGeneral Radovanović zahvalio je alžirskoj strani na principijelnoj podršci po pitanju nepriznavanja tzv. „Kosova“ i očuvanju suvereniteta i teritorijalnog integriteta Srbije.\nTokom plenarnog zasedanja, kojim su kopredsedavali general Radovanović i direktor Centralne intendantske direkcije Ministarstva nacionalne odbrane DNR Alžir general-major Aisa Kaled El Bej, i tokom sastanaka mešovitih potkomisija, definisani su konkretni predlozi i aktivnosti koje treba da preduzmu obe strane s ciljem daljeg intenziviranja saradnje u oblasti odbrane.\nNa zasedanju je usaglašen i potpisan Plan bilateralne vojne saradnje između dva ministarstva odbrane u 2019. godini i zaključen je pravni okvir za buduću saradnju. Zasedanju i ceremoniji potpisivanja prisustvovali su ambasador Republike Srbije u Alžiru nj.e. Aleksandar Janković, članovi srpskog i alžirskog dela Mešovite komisije i predstavnici kompanije „Jugoimport – SDPR“.\nSedmo zasedanje srpsko-alžirske komisije realizovano je na osnovu Sporazuma o saradnji u oblasti odbrane između Vlade Republike Srbije i Vlade DNR Alžir i Poslovnika o radu Mešovite komisije zadužene za nadzor saradnje u oblasti odbrane.\nU fokusu Vesti Sedmo zasedanje srpsko-alžirske komisije za saradnju u oblasti odbrane


Hodžaj: Sporazum sa Beogradom do kraja 2019. ili marta 2020. godine\nZamenik kosovskog premijera Enver Hodžaj izjavio je da bi sporazum sa Beogradom mogao da se postigne do proleća naredne godine. "Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbija zaključi do kraja 2019.\nZamenik kosovskog premijera Enver Hodžaj izjavio je da bi sporazum sa Beogradom mogao da se postigne do proleća naredne ...\nNa osnovu sastanaka koje sam imao prethodnih nekoliko nedelja, očekujem da se dijalog Kosova i Srbija zaključi do kraja 2019. ili marta 2020. godine sporazumom o međusobnom priznanju - rekao je Hodžaj Zamenik premijera samoproglašene države Kosovo izjavio je da bi sporazum sa ...\nHodžaj: Sporazum sa Beogradom do marta 2020. godine Zamenik premijera privremenih prištinskih institucija Enver Hodžaj izjavio je da bi sporazum sa Beogradom mogao da se postigne do proleća naredne godine. PRIŠTINA - Zamenik premijera privremenih prištinskih institucija Enver ...\nHodžaj: Tanin zloupotrebio SB UN za širenje lažnih vesti Zamenik kosovskog premijera Enver Hodžaj optužio je šefa UNMIK-a Zahira Tanina da je zloupotrebio današnju sednicu Saveta bezbednosti UN da bi "širio lažne vesti".\nHodžaj napao UN: Prištini smeta istina o brutalnoj akciji ROSU\nHodžaj tvrdi da se zvaničnik UNMIK-a direktno umešao i ometao policijsku operaciju protiv organizovanog kriminala na severu KiM Zamenik kosovskog premijera optužio je da je zloupotrebio današnju da bi "širio lažne vesti".\nKONAČNO JE OTKRIVENO KADA ĆE SRBI I ALBANCI POTPISATI SPORAZUM! Ovo je tačan DATUM raspleta na Kosovu\nSada je sve jasno... Zamenik kosovskog premijera Enver Hodžaj izjavio je da bi sporazum sa Beogradom mogao da se postigne do proleća naredne godine. "Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbija ...\nZamenik kosovskog premijera Enver Hodžaj optužio je šefa UNMIK-a Zahira Tanina da je zloupotrebio današnju sednicu Saveta bezbednosti UN da bi "širio lažne vesti". "Vrlo čudno! Dvadeset godina nakon što je Rezolucija 1244 donela mir na Kosovu, ko bi pomislio da specijalni ...\nLUDACI IZ ŠUME! Hodžaj optužio šefa UNMIK-a da "širi lažne vesti"! (FOTO)\n- Vrlo čudno! Dvadeset godina nakon što je Rezolucija 1244 donela mir na Kosovu, ko bi pomislio da specijalni predstavnik generalnog sekretara UN Tanin zloupotrebljava SB UN da bi širio lažne vesti - naveo je Hodžaj večeras na svom nalogu na Tviteru.\nSporazum sa Beogradom mogao bi da bude postignut do proleća naredne godine, kaže zamenik kosovskog premijera Enver Hodžaj. - Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbija zaključi do kraja 2019.\nHodžaj tvrdi da dijalog nema mnogo veze sa onim što će Beograd dobiti i da kasna dostignuća jednog naroda nisu dostignuća Zamenik premijera tzv. Kosova Enver Hodžaj izjavio je da bi sporazum sa Beogradom mogao da se postigne do proleća naredne godine.\nHodžaj: sporazum sa Beogradom biće zaključen do proleća 2020.godine\nZamenik kosovskog premijera Enver Hodžaj izjavio je da bi sporazum sa Beogradom mogao da se postigne do proleća naredne godine. „Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbija zaključi do kraja 2019.\nHODŽAJEVI PUSTI SNOVI: Sporazum sa Beogradom o priznanju do marta 2020?!\nPRIŠTINA - Zamenik kosovskog premijera Enver Hodžaj izjavio je da bi sporazum sa Beogradom mogao da se postigne do proleća naredne godine. "Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbija zaključi do ...\nHodžaj: Sporazum sa Beogradom do proleća naredne godine\nZamenik premijera Kosova Enver Hodžaj izjavio je danas da bi sporazum sa Beogradom mogao da se postigne do proleća naredne godine. „Na osnovu sastanaka koje sam imao prethodnih nekoliko nedelja, da ne zalazim u detalje, očekujem da se dijalog Kosova i Srbije zaključi do kraja ...


Ðurić: Izlazak na izbore građanska i srpska dužnost - Studio B\nÐurić: Izlazak na izbore građanska i srpska dužnost Tanjug\nPolitikaPolitika Pocetna 15. 05. 2019. 15:26:20\nDirektor Kancelarije za Kosovo i Metohiju Marko Ðurić pozvao je sve građane na severu Kosova da u nedelju izađu na izbore, obave svoju „građansku i srpsku dužnost“ i ne dozvole da Priština uspostavi konrolu u četiri srpske opštine.\n„Pozivam sve građane da očuvamo jedinstvo sa državom Srbijom da ostanemo organski povezani sa instiucijama naše države, da ne dozvolimo da se albanskim politicarima koji su smisli pokvaren ali prilično proziran plan da se otarase srpske kontrole“, rekao je Ðurić novinarima u Palati Srbija.\nPoručio je da „možemo da imamo 1001 razliku u centralnoj Srbiji, ali na KiM moramo biti kao jedan“.\n„Pokazaćemo da nas neće pobediti našom lenjošću i nespremnošću da uradimo ono najminimalnije da sačuvamo kucni prag“, rekao je direktor Kancelarija za KiM.\nÐurić kaže da je u pitanju da se sačuva srpski karakter našeg kućnog praga u Kosovskoj Mitrovici, Leposaviću, Zvečanu i Zubinom Potoku, „a ne o nečemu drugom i ne o bilo kakavoj lokalnoj ili svetskoj politici“.\n„Svi u Prištini se nadaju, i Albanci, da će pokazati da napreduju i u broju i snazi na severu i zato je jako vazno da pokažemo snagu i slogu, i da ćemo se uvek i svuda boriti da te opstine ostanu naše kao što i jesu srpske“, rekao je on.\nÐurić je apelovao na sve građane da izbore shvate najozbiljnije i izlaskom na birališta „ispune svoju građansku i srpsku dužnost“.


Akademici: Projekat Jadar - na vagi životna sredina i profit\nAkademici: Projekat Jadar – na vagi životna sredina i profit\nTanjug 6. maja 2021. 12:44\nBEOGRAD – Naučno-stručni skup „Projekat Jadar – šta je poznato?“, koji se bavi eksploatacijom minerala jadarita, odnosno litijuma, u Rađevini, u okolini Loznice, Srpska akademija nauka i umetnosti (SANU) organizovala je da bi se odgovorilo na otvorena pitanja koja na jednoj strani vage stavljaju životnu sredinu, a na drugoj profit.\nTo je na otvaranju skupa izjavio akademik Vladimir Stevanović i dodao da je cilj da se na osnovu naučnih argumenata proceni opravdanost projekta Jadar, kao i da se odgovori na pitanje šta dobijaju, a šta gube država i građani, a šta kompanija Rio Tinto.\nStevanović je naglasio da je u vezi sa ovim projektom važno da nezavisno ekspertsko telo bude angažovano u izradi studije uticaja i studije izvodljivosti tog projekta.\n„Posle tako temeljno urađene studije dobio bi se odgovor na pitanje šta bi dobila država i građani, a šta Rio Tinto“, rekao je Stevanović.\nGovoreći o ukupnom dosadašnjem ophođenju društva i države prema životnoj sredini, Stevanović je podsetio da svi izveštaji o stanju životne sredine u Srbiji govore da je ona u najmanju ruku nezadovoljavajuća.\nČinjnica, ističe, da se svega osam odsto otpadnih voda prečišćava i da je i to upitno kojom efikasnošću, kao i da su skoro svi vodotoci postali recipijenti otpadih voda, dovoljno, kaže, govori o odnosu društva prema vitalnom resurstu životne sredine kao što je voda.\nStevanović dodaje i da je zagađenje vazduha u zemlji svakim danom sve veće, da su divlje deponije gorući problem, da je revitalizacija pepilišta i jalovišta stavljena u drugi plan, kao i da je neprimeren način ophođenja društva i države prema nacionlanim parkovima.\n„Srbija je u pogledu odnosa prema životnoj sredini zapuštena država i to ne traje od juče, to traje dugo, problemi se samo nagomilavaju, a rešavanje problema je sve teže i skuplje“, naveo je Stevanović.\nIstiče da takav nemeran odnos države prema životnoj sredini generiše i interesovanje domaćih i stranih investitora koji vrše pritisak na prirodne resurse koje eksploatišu.\nStevanović navodi da se ta ista pitanja o zaštiti vode, zemljišta, vazduha, šuma, postavljaju od početka pojave projekta Jadarit.\nDodaje da je u vezi s tim projektom vrlo precizno izračunato koliko će se godišnje tona ruda izvaditi i preraditi, koliko će tona rudne jalovine biti odloženo, na kojoj površini, koliko će za to biti potrebno vode i struje, kao i hemijskih jedinjenja za proces obijanja litujum karbonata i borne kiseline, i kolika će biti dobit.\nMeđutim, primećuje Stevanović, ono što nije uzeto u obzir jeste vrednost onoga što je iznad rudnog ležišta, odnosno, da li je vrednovano zemljište, vodotoci, poljoprivredne kulutre, ali i stanovništvo i njihova naselja.\nPredsednik SANU Vladimir Kostić rekao da ovo nije prvi put da se SANU oglašava oko važnih pitanja za životnu sredinu, te podsetio da se oglašavao i kada je bilo reč o eksploataciji nikla i izgradnje minihidroelektrana.\nIstiče da će SANU tragati za naučno zasnovanom istinom i dodao da je jedino takva potrebna životnoj sredini.\n„SANU će ponuditi slobodan prostor za komunikaciju, relevantne strane, koristićemo jezik nauke i činjenica. Normalno je da ne delimo svi ista mišljenja, ali što bi se razgovaralo, ako nema razlika“, zaključio je Kostić.


U Lapljem Selu održan Vaskršnji turnir u stonom tenisu - Radio Kosovska Mitrovica\n20. April 2022, 14:56 -> 15:32\nTurnir je otvorila predsednica opštine Gračanica Ljiljana Šubarić, koja je izrazila očekivanje da će ova manifestacija postati tradicionalna i iz godine u godinu sve kvalitetnija i sadržajnija.\n“Na današnjem turniru takmičari će imati priliku da prikažu svoju spretnost, timski duh i umeće u svom omiljenom sportu, ali i da se druže, zabave i odlično provedu”, kazala je predsednica opštine prilikom svečanog otvaranja turnira.\nPovodom Vaskršnjeg turnira opština Gračanica ugostila je predstavnike opština Novi Sad, Kraljevo i Sokobanja.\n“Danas smo ugostili mnoge klubove i stonoteniske saveze širom Srbije što nam je izuzetno drago. Imamo izuzetno dobru saradnju sa stonoteniskim savezom Vojvodine i sa klubom iz Novog Sada smo odigrali jednu prijateljsku utakmicu u revijalnom delu. Nastavićemo saradnju sa njima a želimo i da podstaknemo sve da se bave sportom i da se organizuje više sportskih događaja i manifestacija u ovoj predivnoj sali”, kazao je organizator turnira Dejan Jevtić.\nU pojedinačnoj konkurenciji nadmetalo se više od sto takmičara iz gotovo svih srpskih sredina Kosova i Metohije u kategorijama mlađi kadeti, kadeti, juniori i seniori.\n“Prvi put se takmičim i pobedila sam. Moram da priznam da nisam očekivala pobedu i vrlo saam srećna”, istakla je Marija Brkić, pobednik u juniorskoj konkurenciji.\nPored nagrada u peharima i medaljama organizatori su za najbolje pojedince obezbedili i nagrade u sportskoj opremi i rekvizitima.


Suradnička mreža za podršku stranim investitorima u službi privrednog rasta BiH - Privredna štampa\nČlanovi Suradničke mreže za podršku stranim investitorima u BiH sastali su se 4. decembra 2018. godine u Goraždu kako bi razgovarali o rezultatima rada na podršci stranim investitorima realiziranim tokom 2018., te planovima rada za narednu godinu.\nU ime Agencije za unapređenje stranih investitora BiH (FIPA) Gordan Milinić je istakao značaj suradnje svih nadležnih institucija na podršci stranim investitorima u BiH u situaciji kada nam je svako novo radno mjesto dragocjeno i kada imamo visok procenat nezaposlenih. Također, naglašeno je da je neophodno osigurati zajedničko djelovanje nadležnih institucija, te koordiniran pristup privlačenju stranih investicija radi značajnijeg povećanja stranog kapitala u BiH.\nMilinić je između ostalog govorio i o prilivu stranih ulaganja u 2017. godini kada je zabilježeno 777 miliona KM stranih investicija, što je bilo povećanje od 37,9% u odnosu na 2016. Trend rasta investicija je nastavljen i u 2018. godini, tako da za prvih šest mjeseci ove godine bilježimo 452,5 miliona KM. Naglasio je potrebu zajedničkog djelovanja na kreiranju prijateljskog poslovnog okruženja kako za domaće tako i za strane investitore.\nGradonačelnik Goražda Muhamed Ramović je govorio o uspješnom ekonomskom razvoju Goražda, uloženim naporima na kreiranju povoljnog poslovnog okruženja koje je privuklo značajne investicije u ovaj grad, poput Emka Bosnia, Bekto Precisa, Prevent, i drugi, koji zapošljavaju veliki broj radnika.\nMreža danas broji 40 članica, a kroz nju je od 2013. godine do decembra 2017. posjećeno 159 kompanija.\nUkupno je identificirano preko 150 otvorenih pitanja. Veliki dio ovih pitanja je riješen aktivnim zalaganjem i učešćem institucija. Za 12 kompanija trenutno se radi na rješavanju otvorenih pitanja. Predožene su 204 reformske mjere od kojih je 20 potpuno realizirano, 25 djelimično, 45 je u proceduri, za 10 prepreka još uvijek nisu pokrenute aktivnosti.\nFIPASuradnička mreža za podršku stranim investitorima u BiH


Pronađeno pola kg heroina\nponedeljak, 01 mart 2010 01:00\nPripadnici CJB Trebinje juče su na magistralnom putu Trebinje – Bileća zaplijenili preko pola kilograma heroina. „Akcija je izvedena juče oko 11.00 časova u mjestu Žudojevići. Policajci su zaustavili putničko motorno vozilo marke „Golf 3“ kojim je upravljao B.Ć. iz Bileće, a sa njim se u automobilu našao i njegov sugrađanin P.K...\nNavedena lica su prilikom zaustavljanja od sebe pokušala odbaciti četvorougli predmet umotan selotejp trakom, u žargonu poznat kao „cigla“, ali su brzom intervencijom pripadnika CJB u tome spriječeni,“ rekao je za portal TrebinjeDanas.com, Slado Ninković, načelnik Sektora Krim policije u CJB Trebinje.\nOn je dodao da su nakon toga lica i vozilo prebačeni u prostorije CJB Trebinje, gdje je izvršen pregled umotanog predmeta i pretres vozila.\n„Pregledom i vaganjem sadržaja pronađenog u zamotanom predmetu utvrđeno je da se u njemu nalazilo 539,30 grama opojne droge heroin, čija je ulična vrijednost oko 30.000 KM,“ istakao je Slado Ninković.\nPripadnici CJB Trebinje u posljednja dva mjeseca izvršili su pet većih pljenidbi opojnih droga čija ukupna ulična vrijednost izonsi oko 90.000 KM.


MOSKVA – Predsednik Rusije Vladimir Putin izjavio je danas da će ministri spoljnih poslova i odbrane biti na čelu liste kandidata vladajuće Jedinstvene Rusije za predstojeće parlamentarne izbore. Stavljanjem na listu šefa diplomatije Sergeja Lavrova i ministra odbrane Sergeja Šojgua, Putin želi da utiče na bolji rezultat stranke kojoj podrška opada. I Lavrov i Šojgu su izrazito popularni u Rusiji zbog čvrstog stava u vojnim pitanjima i u odnosu prema Zapadu, prenosi Beta. Iako će biti kandidati na izborima 19. septembra, oni neće morati da budu poslanici ako budu izabrani. Upadljiv je izostanak sa liste bivšeg predsednika i premijera Dmitrija Medvedeva, koji je predsednik Jedinstvene Rusije. Medvedev je u januaru 2020. podneo ostavku na mesto premijera i prešao na manje\n16.06.2021 u 17:38\nZavršen sastanak Putina i Bajdena u Ženevi\nŽENEVA – Razgovori predsednika SAD i Rusije Džozefa Bajdena i Vladimira Putina u proširenom sastavu, u okviru samita u Ženevi, završeni su, prenosi agencija TAS S. Prethodno su razgovori održani u užem formatu, a osim predsednika prisustvovali su šefovi diplomatija i prevodioci, javlja Tanjug. Posle samita predviđene su odvojene pres konferencije. Počeo sastanak Putina i Bajdena ŽENEVA - Razgovori predsednika SAD i Rusije Džozefa Bajdena i Vladimira Putina počeli su danas u Ženevi u uskom formatu. Pre početka samita predsednici Sjedinjenih Američkih Država, Rusije i domaćina, Švajcarske - Džozef Bajden, Vladimir Putin i Gaj Parmelin zajednički su se fotografisali ispred vile La Granž, u kojoj se samit održava, poštujući socijalnu distancu zbog pandemije korona\n16.06.2021 u 07:53\nBajden se približio ruskoj „crvenoj liniji”\nNATO je odlučio da podigne ulog i američkom predsedniku Džozefu Bajdenu usmeri vetar u leđa uoči današnjeg susreta s Vladimirom Putinom donevši odluku da Ukrajina i Gruzija mogu da postanu članice ovog vojnog saveza. Ipak, datum i uslovi nisu određeni. Bajden je, međutim, rekao da Ukrajina još ne ispunjava kriterijume za članstvo u NATO-u, posebno napominjući potrebu da se iskoreni korupcija i ispune drugi uslovi. Američki predsednik je naglasio da odluka ne zavisi samo od njega i da Ukrajina mora da ubedi i ostale članice. Ipak, Bajden je kao potpredsednik SAD pratio pitanje Ukrajine i nastaviće sa slanjem vojne pomoći, što na kraju znači da Ukrajina i ne mora da bude u NATO-u da bi dobijala podršku SAD. Putin nije komentarisao ovu odluku saveta NATO-a, ali je u intervjuu za En-Bi-Si,\n15.06.2021 u 18:32\nUoči samita Bajdena i Putina – saglasni samo da su im odnosi na najnižem nivou\nUoči samita ruskog i američkog predsednika dve strane su saglasne u jednom: ne očekuje se ništa spektakularno ili, kako bi to rekao američki državni sekretar Entoni Blinken – susret sigurno neće biti „trenutak istine”. Ipak, može se uočiti i suštinska razlika koja oslikava dijametralno suprotne stavove u celokupnom pogledu na situaciju između dve zemlje i način na koji će se razgovarati. Ta razlika je vidljiva u porukama koje Vašington i Moskva razmenjuju pre susreta u Ženevi. Putin smatra da je uobičajeno da uoči tako važnih susreta obe strane nastoje da smanje negativnu retoriku kako bi stvorile povoljnu atmosferu za razgovore. Ono što u Kremlju smatraju profesionalnim pristupom, u Vašingtonu izgleda sasvim drugačije. SAD u diplomatske razgovore uvek unose dozu sportskog borbenog\n11.06.2021 u 10:39\nTramp poručio Bajdenu: Nemojte da zaspite na sastanku s Putinom\nMOSKVA – Bivši američki predsednik Donald Tramp poželeo je svom nasledniku Džozefu Bajdenu sreću u pregovorima sa ruskim predsednikom Vladimirom Putinom. „Nemojte da zaspite na sastanku i molim vas da mu prenesete moje najbolje želje”, dodao je Tramp, prenosi Tanjug. Tramp je tokom predizborne kampanje svog rivala Bajdena više puta nazvao „pospani Džo”. Predsednici SAD i Rusije sastaće se 16. juna u Ženevi. Poslednji puni samit Rusije i SAD održan je 2018. godine u Helsinkiju, kada su se sastali Putin i Tramp.\n09.06.2021 u 20:51\nPutin: Netačno je reći da su Rusi neautohtoni narod u Ukrajini\nMOSKVA - Nazvati Ruse neautohtonim narodom u Ukrajini nije samo netačno, već smešno i glupo, izjavio je danas predsednik Rusije Vladimir Putin U intervjuu televiziji Rosija-24 on je rekao da je očigledna činjenica da ljudi koji su se pridružili ruskoj državi sebe nazivaju Rusima, pa zbog toga govoriti o Rusima kao neautohtonom narodu jeste ne samo netačno, već i smešno i glupo, preneo je Tas s. Ideja Kijeva da proglasi Ruse neautohtonim narodom u Ukrajini biće vrlo snažan i ozbiljan udarac ruskom narodu, rekao je Putin. „Biće to vrlo jak i ozbiljan udarac za ruski narod uopšte i naravno ne možemo ostati ravnodušni zbog toga”, rekao je on, prenosi Tanjug. Ukrajinski zakon o autohtonim narodima nije u skladu sa međunarodnim pravom, ali Zapad neće reagovati na njega, ocenio je ruski


Novak ostaje prvi i dalje, pobjeda za još jedno polufinale Rima - BIGportal.ba\n14 Maja, 2022 14 Maja, 2022 0124\nMučio se Novak Đoković, propustio i meč loptu, ali je izborio mesto u polufinala Rima\nSrbin je u prvom međusobnom duelu savladao mladog Kanađanina Feliksa Ožea Alijasima 7:5, 7:6 (7:1) i zakazao meč sa Norvežaninom Kasperom Rudom u subotu od 19 časova.\nNajbolji teniser sveta Novak Đoković zadržaće to “zvanje” i narednog ponedeljka.\nTada će započeti svoju 370. nedelju na vrhu ATP karavana, pošto je ispunio uslov – plasirao se u polufinale Mastersa u Rimu.\nNovak će tako odbiti “nalet” Danila Medvedeva, koji, paradoksalno, već neko vreme ne igra, međutim, uprkos tome, mogao je da se vrati na prvo mesto.\nPošto je Đoković bio bolji od Feliksa Ože-Aljasima, od toga neće biti ništa i srpski as će zadržati svoje mesto.\nNovak će Rolan Garos, gde brani titulu osvojenu prošle godine, dočekati kao prvi nosilac.\nPre toga, ostaje mu šansa da se domogne nove, šeste titule u Rimu, gde je poslednji put trijufmovao 2020, a 2021. igrao finale.\nProtivnik u borbi za novo biće mu Kasper Rud, a eventualni rival u meču za trofej biće bolji iz duela Stefanos Cicipas – Aleksander Zverev.\nŠvjontek 27. pobJedom u nizu izborila finale


Iz BiH moguće ući u Crnu Goru jedino uz negativan PCR test – Mladi Nikšića\nIz BiH moguće ući u Crnu Goru jedino uz negativan PCR test\nNacionalno koordinaciono tijelo NKT je, imajući u vidu dramatično povećanje broja inficiranih od COVID 19 u više država regiona i broj novoinficiranih u Crnoj Gori, donio odluku o obaveznom nošenju zaštitnih maski na svim javnim mjestima. Osim toga NKT je donio odluku i da je ulazak iz BiH u Crnu Goru od danas moguć za građane Crne Gore, BiH i država sa liste IJZ uz negativan PCR test akreditovane laboratorije iz BiH koji nije stariji od 48 časova.\nNaredba stupa na snagu danas..\nDirektor Instituta za javno zdravlje Boban Mugoša je kazao da je većina aktivnih slučajeva koronavirusa u Crnoj Gor importovana iz Srbije tako što su, kako je rekao, neodgovorni pojedinci ušli u Crnu Goru preko Bosne i Hercegovine BiH.\n“NKT je stoga donijelo odluku da IJZ privremeno izuzme BiH sa liste država iz kojih se u Crnu Goru ulazi bez mjere institucionalne izolacije. Ulazak iz BiH od danas moguć za građane Crne Gore, BiH i država sa liste IJZ uz negativan PCR test akreditovane laboratorije iz BiH star maksimim 48 časova”, saopšteno je iz Valde.\nMjera, će kako dodaju, biti na snazi dok Crna Gora i BiH ne dogovore procedure razmjene informacija o kontroli osoba koja preko BiH dolaze u Crnu Goru dolaze iz trećih država.\nJuče je u Crnoj Gori registrovano sedam novih slučajeva koronavirusa, pa je broj aktivno oboljelih porastao na devet.\nČetiri novooboljelih su iz Podgorice, a po jedan sa Cetinja, iz Rožaja i Berana.\nVeliki problem sjevera je iseljavanje zanatlija\nSutjeska u naletu: Najbitnije je da smo se vratili u pobjedama